Eredu berri bat dakarkigu, Eusko Jaurlaritzaren administrazio elektronikorako plataforman orain baino hobeto kudeatzeko interesdunak eta haien ordezkariak\negilea: Iñaki Ortiz, Azaroa 26, 2018\nInformazio-sistema handiak, esate baterako Eusko Jaurlaritzaren administrazio elektronikorako plataforma, ez dira aldi bakar batean goitik behera garatzen; arian-arian dira hazten, moduluak inguratuz, orain bat eta gero beste bat. Horregatik, arreta bereziz zaindu beharra dago sistemaren orotarako integrazioa eta koherentzia, zati guztiak ondo loturik egon daitezen.\nHala, bai antolakuntzaren bai informatikaren aldetik, Eusko Jaurlaritzaren administrazio elektronikorako gaur egungo plataforma (Tramitagune-PLATEA) ez da proiektu bakar baten emaitza. Proiektuz proiektu eraiki dira zati eta modulu guztiak.\nEusko Jaurlaritzako administrazio elektronikorako proiektu handia (PLATEA) 2003 eta 2005 urteen artean gauzatu zen, baina lehenago ere bazen ATEA proiektua (administrazioko espedienteak izapidetzeko aplikazioa), eta handik datorkigu Oinarrizko Izapidetze Ereduen filosofia. Gerora garatutakoak dira, berriz, beste modulu biziki garrantzitsu batzuk, hala nola, Artxibo elektronikoa (Dokusi), espedienteen kudeaketa (Tramitagune) eta Ordezkarien Erregistro Elketronikoa (RdR).\nPLATEA hasiera hartan martxan jarriz geroztik, asko egin du aurrera Tramitagune-PLATEA plataformak, bai erabileraren aldetik, bai teknologiaren eta funtzioen garapenaren aldetik ere.\nBaina orain arte ezinezkoa izan da plataformaren tresna edo modulu guztiak bat eginda uztea interesatuen eta haien ordezkarien kudeaketarako; orain, azaroan bertan, igo baita ekoizpen-bidera Tramitagune-PLATEAren bertsio berria.\nFuntsean, hauek dira kudeaketa horren ezaugarri nagusiak:\nPlataformako tresna edo modulu guztiek datu-base bat eta bera darabilte interesdunenei eta haien ordezkariei dagokienez.\nPlataformako tresna edo modulu guztiak erabat integraturik eta sinkronizaturik daude, eta, hala, RdR-n ordezkaritza berri bat aurkezten den bakoitzean, ordezkariak onartzen duen unetik bertatik plataformaren tresna guztietan egongo da aktibo.\nEusko Jaurlaritzarekin elkarreragiten duen pertsona fisiko edo juridiko orok bere profila du -berdin interesatuek nahiz ordezkariek-, han ditu kontakturako bere datuak, eta, profil horretara tresna guztietatik iritsi daitekeenez, edozein interesatuk edo ordezkarik edozein tresnatatik egunera ditzake bere kontaktu-datuak, alegia, eskabide batetik, espedienteen karpetatik (Nire karpeta) edo RdR-tik. Eta eguneraketa-bide hori aldi berean plataformako tresna edo modulu guztietarako dago eskura.\nInteresdunek badute, gainera, beste aukera bat ere, hots, Eusko Jaurlaritzarekin izapidetzen dituzten prozedura guztietan, nahi badute, beren kontaktu-datu horiexek erabiltzea, eta informazio hori ez zaie berriro eskatuko abiatzen duten administrazio-prozedura bakoitzean. “Berrabiltze” hori onartzen badu, kontaktu-datu horiek eman beharra duen bakoitzean, profilean dauzkanak erakutsiko zaizkio interesdunari. Haiek onetsi edo, beharrezkoa izanez gero, eguneratu, horixe besterik ez du egin behar; eta, horrela, errazago eta bizkorrago jardungo du Eusko Jaurlaritzako sail eta erakundeekin.\nInteresdunak eta haien ordezkariak kudeatzeko eredu berri hau ezartzeaz batera, amaitu da Tramitagune-PLATEAko tresna eta moduluen integrazioa; ziurra da haien koherentzia; non eta administrazio-espedienteak kudeatzeko hain garrantzitsua den alderdi horretan. Ez ahaztu, gainera, administrazio-prozedura elektronikoa plataforma batean dagoela bermaturik EAEko administrazio publikoan, eta interesdunak eta haien ordezkariak kudeatzeko eredu hau oinarri ona dela plataforma horrek eboluzionatzen jarrai dezan.


Ataramiñe’14 : ataramiñe\n2015, 29 uztaila\nAzaleko irudia: Joseba Arregi Erostarbe\nAtaramiñe’14an parte hartu dute\nJesus Mari Zalakain Garaikoetxea Hitzaurrea\nAitzol Iriondo Yarza Poemak\nPatxi Zubikarai Poemak\nMikel Antza Invictus eta Samuel Beckett-en poema bat\nMarixol Iparragirre Guenetxea Souvenirs d’enfance\nErnesto Prat Urzainki Errutina eta besteak\nAlfontso Etxegarai Atxirika Las victorias que no soñamos\nFernando Alonso Abad Malditos sean tus sueños\nSaul Curto Lopez Testuak\nItziar Alberdi Uranga Marrazkia\nMikel Orbegozo Etxarri Marrazkiak\nJosu Bravo Maestrojuan Arte-lanak\nAletxu Zobaran Arrieta Marrazkia\nItziar Moreno Martinez Marrazkiak\nJoseba Galarraga Arrona Marrazkiak\nCarabanchelgo motina bertsotan. Joseba Eizagirre Mariskal – Joseba Sarrionandia Uribelarrea. Bertsoak\nArkaitz Bellon Blanco\n2003ko urriaren 8an espetxeratua\n2014ko otsailaren 5ean espetxeak eraila\nArkaitz, zurekin bizi gara\nSaminak uzkurtu gaitu\njo du gure atean,\nametsetan zaude ziegan\nzeure nahien urtean,\nElorrio da maitea\nilundu bat batean.\nAnboton ta Udalaitzen\nzu zaude harkaitzetan,\ntxapela txukun jantzita\nEuskal Herrian geroa\nez dago zalantzetan,\ngurekin biziko duzu\nNola esaten zaio ezetz lagun bati laguntza eskatzen dizunean? Nola ukatu zure kolaborazioa bi hamarkada kartzelan egondako kideari? Areago, mesedez, arren, otoi eskatzen dizunean. Egia esan, inolaz ere ez. Soilik arrazoi horrek azaltzen du nire presentzia ATARAMIÑEko orriotan. Eta ohore bat da, oroz gain. Orriotan, hain zuzen. “Orriok” hitzaurrekoak baitira. Beti iruditu zait presoari bere gogoetak, irudimenezko lerroak, fikziorako gaitasuna, pentsakizunak edota barne-isuriak adierazteko plataforma bat eskaintzea. Jon Etxeandia zenak zuzenean azaldu zidanetik oso argi daukat. Asko ez dut jarraitu. Ez dut orain arte sekula parte hartu, dela pudoreagatik, dela badaukadalako beste plataforma iraunkor bat nire kontuak askatasunez plazaratzeko. Herria 2000 Elizan argitaratu ditut aldika nire gogoetak “kartzelako kronikak” delako espazioan. Abusatzea iruditu zait beste espazio bat ere betetzea.\n“Hitzaurrea zuk egitea pentsatu dugu” jakinarazi dit adiskideak. Pentsatzen jarrita, hitzaurrea bat zer demontre den aztertu dut. Era askotakoak daude: aldizkari barruan dagoen mamia laburbiltzen dutenak, ideia nagusiren bat jorratzen dutenak, edukia perspektiba orokorrean kokatzen dutenak. Zoritxarrez nik ezin dut holako ezer egin: ez dut ezagutzen zer idatziko den, autoreak zeintzuk diren, gai nagusirik dagoen, fikzioa gailentzen den, poesia, errelato alegorikoak edo beste zerbait. Beraz “nire esku” dagoena egingo dut, nire esperientzia eta eskarmentua eskainiz, gai librean saiatu. Gutxi-asko konpartitua izango den ez jakinik, nire-nirea da, nire baitako errotarriak zazpi urteotan ehotu duena eta nire antena pertsonalek hauteman dutena. Ez naiz inoren izenean ari, beraz. Nire gauzak dira: nire mina eta nire mihia.\n18/98 sumarioa burututa hona ekarri nindutenean, Konfuzioren bidetik barne-bidaian murgiltzera nindoala jakinarazi nuen, beste kide presoen bizitza konpartitzen nuen bitartean. Halaxe egin dut. Bidaiaren abiapuntua “barrura begiratzeko leihoak” filmeko testu grabatuan dago. 15 hilabete geratzen zaizkidanean berriro Euskal Herrian lur hartzeko, aukera aproposa izan daiteke hau behin-behineko balantzea egiteko. Ondoko hau:\nKartzelaldia ez da denbora galdua\nEsaldi heterodoxoa ematen du. Eta bada, kartzelaldia parentesi gisa hartuz gero. Egitasmo asko desegiten ditu kartzelaldiak, baina ez da parentesia. Bizitzaren joanean batzuoi egokitu zaigun atala baizik, bizitzaren zati bat edonola ere, aurrekoak azaltzen duena eta ondorengoa baldintzatuko duena. Inork ez du kartzelara sartzea eskatu, Koldo Izagirreren Agirre zaharrak izan ezik. Ez da igurikatutako egoera bat, baina zozketa itsuko emaitza ere ez. Maila batean edo bestean Euskal Herriko askapen-prozesuan parte hartu dugunontzat gerta zitekeen aukera zen hemen amaitzea. Horren jakitun bizi izan gara, arriskuak arrisku. Besterik da prozesu justu baten ondorioz gauden hemen…\nSartu orduko konturatu nintzen denbora dela kartzelak debalde eskaintzen duen bakarra, mendean hartu ezin duena. Presoarentzat bere salbabidea ere bada, txaboloaren estutasunak, harresien astunak eta barroteen burdinazko lerroek zein 7norberaren grina txarrek burua jatea nahi ezean. Norberak taxutu behar du denbora ahalen eta zaletasunen arabera: esku lanetan, ikastetetan, idazketan, kirolean, etab. Kartzela lasaia egokitu zait niri. Ez galdetu zergatik. Beteranoei entzunda, ez daukat kexatzerik: ez naute zigor ziegetan isolatuta eduki, ez naute jazarri eta jipoitu, ez dut tira-bira gordinik ezagutu, ez naiz bereziki xaxatua sentitu. Errepideko loterian ez dut seniderik galdu. Txikikeriak nozitu ditut nik.\nNire zaletasunei atxiki natzaie, bizirauteko: irakurri-idatzi binomioari, eta azken boladan aurkitutako zeregin kuttunenari, itzulpengintzari hain juxtu. Ez da meritu handia. Besterik egiten ez dakit! Hala, 3 urtez katalana ikasten jardun ondoren 4 liburu itzuli ditut: Rodoreda-ren “Diamantearen plaza”, Pedrolo-ren “Makina izkribua”, El Hachmi-ren “Azken patriarka” eta Pla-ren “Kale estua”. Ordenagailua erabiltzea debekatuta daukadanez Joserra Etxebarria eta Joseba Azpeitia adiskideei ezker lortu dut nire eskuizkribuak pikatu eta orraztea. Ingelesez hizkuntzan “intermediate, B1+” mailara iritsi naiz zerotik hasita. Gaztelaniaz idazten eta irakurtzen irakatsi diot Extremadurako analfabeto bati… eta sekula baino kirol gehiago egin dut, nire adinean (66) egokiena dena eginez: patioan itzuliak kendu. Hori orain arte. “Hemendik sano atera behar da” errepikatu dut eskutitzetan. Ez dakit bada! Urtebetez geroztik inflamatuta daukat eskuineko aldaka eta txikituta meniskoa. Ordu erdi jarraian ibiltzeko gauza ez naiz; beraz, ederra panorama!\nAurreko guztia egiten nuen bitartean nire nortasunaren eta ibilbidearen zoko-mokoak miatzen ibili naiz, errukirik gabe: deskubritu dudan guztia ez zait gustatu. Gauza batzuk batere ez. Norbaiti interesatzen ba zaio eskuz atonduta daukat nire bizitza osoa hartzen duen “biografia kritikoa”. UPVko pankartaldi luzean (16 urte) nire/gure ahalmenen jabe izan nintzen; kartzelaldiak nire mugak erakutsi dizkit. Zein ona naizen arazo kolektiboetarako eta zein kaxkarra nire-neureak diren gauzak kudeatzeko. Zer gogorra den zure buruari aitortzea: “honekin ezin diat”. Nork esan zuen inoiz ez dela berandu? Bizitzak gordeta zeuzkan faktura batzuk ordaindu behar izan ditut. Nik eskatu gabe argitu den dizdiraz azaldu zaizkit bizitzako pasarte, erabaki, hankasartze, hutsegite eta urratsak. Aurrerantzean nola kudeatuko dudan ez dakit. Gauzak pazientziaz hartzen ikasi dut. Bakardadea izaten ere bai. Baina nire buruaz irri egiten ez. Nolanahi ere den helduago, xumeago, apalago eta orekatuago aterako naiz zulo honetatik.\nZenbat adiskide ditudan dastatzeko atsegina eman dit kartzelaldiak. Lastima lokutorioko kristal madarikatuak lapurtu dizkidan besarkada, muxu eta laztanak. Begi batzuetan malkoak antzeman ditut, beste batzuetan irrigoxoa, izarniadura berezia; bostekoa zabalik leiharrean nirearen bila. Kalaka, berriketa, konpromisoa, haserretxoaren bat edo beste. Zenbat jende solidario! Harreman oso maiztua geneukan familiako kide batzuekiko lotura sendotu da. Noiz erakutsiko diegu zor zaien ohorea presoaren senar, emazte, bikotekide eta maiteñoei? Soilik galdu duzunean sentitzen duzu ausikia. Nola izango da denbora galdua kartzelaldia!\nGauzak ez dira beti amestu bezala amaitzen\nKartzela gogoeta politikorako unea ere bada. Sartu eta gutxira ezker abertzalearen ziaboga edo egokitzapen orokorra suertatu zen. Zerbait banekielakoan, ezustean harrapatu ninduen. Durduzaturik bizi izan dut. Batik bat gauzak zein azkar aldatzen ari ziren (edo zein egosirik zeuden) ezin ulerturik; eta halabeharrez, modu pasiboan. Etxe honetan izandako eztabaida hutsaren hurrengoa izan zen, auskalo zergatik. Gerora, aparteko arazorik gabe sartu gara korronte nagusian. Gogoan daukat nola esan nion une hartan lokutoriora etorritako adiskide min bati: “akabo epika eta lirika”. Eta esan nahi nuen, alegia, hemendik aurrera gure politika egiteko modua hitz lauz egingo dela. Ulertarazi nahi nion hartutako bidea prosazkoa izango dela. Ez nuke okertu nahi baina gure bide honek ez ditu poeten bertsoak zorroztuko, bardoen mihiak askatuko, poema kolektiboak sortuko. Musikariek ez dituzte euren sokak tenkatuko, ez eta ipuinlariek pertsonaia eredugarririk topatuko, gazteen bihotzak ez dira hor sutuko. Prosa xumeak, gauzak azaltzeko; ez literatura magikoa. Intuizio bat izan zen, baina horri atxikita jarraitzen dut. Zergatik? Bada gauzak ez direlako gehienetan guk amestu bezala gertatzen. Bizpahiru aldiz ezagutu dut hau bizitzan: zuk borroka egiten duzu helburu baten xerkan, eta amesten duzu nola izango den amaiera, Xabier Letek abestutako “askatasun-eguna”, eta gero, bide erdian, xedera hobeto iristeko, egiten duzun birajean, konturatzen zara ustez printzipio ziren gauzak tresna huts zirela; eta kasurik onenean amaiera erdietsirik, ohartzen zara eskuartean daukazuna uste baino arruntagoa dela, lore-jokorik gabea, ereinotz-koroarik gabe: hitz lauzkoa. Hala ere, etzazu borroka egin, eta hutsean geratuko da ahalegin guztia.\nBadago bestelako euskal herritar sakabanaturik\nOrain arteko kartzelaldian 32 kide ezagutu ditut Dueñasen. Dozena batekin konpartitu ditut bizipenak. Orain lau gaude, binaka banatuta. Pena bat badut, gure kolektiboa hain zabala izanik, beste askorekin ezin konpartituagatik. Sakabanaketa da arau, eta aberastasun hori ezagutu gabe aterako naiz, itxura guztien arabera. Arrazoi izango du Juan Mari Olanok dionean: “kartzelakoa da estatuei geratzen zaien giltza bakarrenetarikoa”. Sakabanatuta gaude, eta beste euskal herritar mordoa ere bai. Inozo ni, ez nekien hori gertatzen zenik! Badago aldea: gu sistematikoki sakabanatzen gaituzte; besteak, portaeraren arabera. Euskal gazte asko ezagutzeko parada izan dut; ez oso sakon, egia esan. Batzuk euskaldunak, beste batzuk asilbeestratuak, eta beste asko euskaldun hutsak. Nire auzo Santutxukoak ere bai, batzuk. Badira beste hainbat, jatorriz Magrebekoak, Latinoamerika edo Errumaniakoak, Euskal Herrian kokatu direnak edo bertara joateko asmoa dutenak: “diru gehiago dagoelako”. Ospe ona daukagu euskaldunok patioetan -preso belaunaldien zuzentasunaren seinale-. “Gehiago errespetatzen zaituzte” diote. Poztekoa, daukaten perspektiba. Gehienak lapurretan ibiliak dira, bertokoen antzera drogaren eraginez sarri. Aldatzeko asmorik ez zaie ikusten. Askotan pentsatzen jarri naiz: da al daukagu horiei buruzko politika zehatzik? Nola guretuko ditugu kanpotarrak euren izaera errespetatuz?; aldi berean nola askatuko ditugu -eurak zein bertokoak- xede txukunik gabeko bizimodutik? Musulmanen kasuan ez ditugu ezagutuko euren erligioa aztertu gabe. Adi! Kide dezente ikusi dut gizarte-gaietan trebatzen, animatzaile sozio-kultural, integratzaile, etab. izateko. Soldatarik ez dakit, non saiatu behintzat izango dute.\nLegea, zein lege?\n2013ko abenduan idatzi zuen EPPK-k azken aldiko agiri funtsezkoena. Ez dut esan beharrik ados nagoela. Baina amorruz hartzen dut hau, legeari buruz esaten diren pasarteei buruz bolo-bolo dabilen interpretazioa: “legea betetzea erabaki dute”. Nahasgarria baita. Legea betetzeko prest omen gaude, eta ez omen gara betetzen ari. Sofisma bat dago hor. Legea aipatu dugu agiri horretan, edozeinek dakielako ze garrantzia daukan legeak gizartean. “Ados gaude aurrera begira legeek eta beren aplikazioek berebiziko papera dutela, eman behar diren urratsak sendotzeko izan behar baitute”. Baina gu lege berriari buruz ari gara, justiziara hurbiltzen den legeaz. Oraingoaz ez, alegia.\n“Premiazkoa” da salbuespen neurri eta egoerak bertan behera uztea. Tresneria judizial-juridikoa egoera politikora egokitzea, kartzela politika errotik aldatzea eta sakabanaketari lehentasunez amaiera ematea”. Soilik testuinguru horretan, lege-aldaketa egiten bada: “Horiek horrela, ontzat eman dezakegu gure etxeratze prozesua (…) lege-baliabideak gauzatzea”. Hala ere, sakabanaketari amaiera emateko prozedura legalari jarraituz eskariak egitea erabaki dugu, besteak beste horretarako legea aldatu beharrik ez dagoelako. Baina bi gauza desberdin dira, nahastu beharko ez liratekeenak, egiari zor. Nik biziki eskertuko nuke, gutxienez gure jendea, zehaztasun handiagoz mintzatzea.\nJexuxmari Zalakain Garaikoetxea\nDueñas, 2014ko abuztuan


San Prudentzioko Erretreta 2021 Iradier Arenan, apirilaren 27an, EITBn\nSan Prudentzio 2021\nSan Prudentzioko Erretreta Iradier Arenan, gaur gauean, EITBn\nImanol Artolak emango du ekitaldiaren berri ETB1eko eta eitb.eus-eko saio berezian; Gemma Espinosak eta Adrian Nicolauk, berriz, Radio Vitorian.\nSan Prudentzioko erretreta, gaur gauean, ETB1en eta eitb.eus-en\nSan Prudentzioren inguruko informazioa, eitb.eus-en\nGaur gauean, San Prudentzio bezperan, eta bigarren urtez jarraian, ez da festa nagusirik izango Arabako hiriburuan, pandemia dela-eta; hala ere, Arabako Foru Aldundiak ekitaldi berezia antolatu du Iradier Arenan, eta bertan izango dira ETB1eko kamerak, eitb.eus eta Radio Vitoria, Erretreta zuzenean emateko.\n"San Prudentzio 2021" saio berezia eskainiko dute ETB1ek eta eitb.eus-ek, 20:55etik aurrera, Imanol Artolak gidatuta. Ikuslerik gabeko ekitaldi berezi hau emitituko dute zuzenean, eta Arabako toki esanguratsuetan grabatutako erretretak eskainiko dira. Gainera, laurdenetan, Iñaki Palacios & The Gaels eta Jare eta Oketa Alai euskal dantza taldeen emanaldiak izango dira; eta, amaitzeko, Gasteizko Danborradaren ordezkapen baten saioa izango da, 30 lagunen eskutik.\nIrratsaio berezia Radio Vitorian\nHalaber, gaur gauean, 20:50etik 23:00etara, Gema Espinosak eta Adrian Nicolauk saio berezia egingo dute, eta Radio Vitoriako entzuleek Iradier Arenako Erretreta entzuteko aukera izango dute.\nOndoren, Arabako Foru Aldundiak eta Gasteizko danborradako Gastronomia Elkarteen Elkarteak danborradetako musika-gaien bilduma bat prestatuko dute, eta Radio Vitoriaren bidez eta Gasteizko elizetako dorre ezberdinetan jarritako megafonoetan entzun ahal izango dira.\nSan Prudentzio bezpera oso desberdina izango da berriro eta, iaz bezala, herritarrei danborradarekin bat egiteko balkoira ateratzeko eskatu diete.\nBestalde, Radio Vitoriak San Prudentzio postrea oparituko du, gaur, 21:00etatik 00:00etara, WhatsApp 656 78 71 76 zenbakira argazkiak eta bideoak bidaltzen dituzten entzuleen artean.\nAzkenik, asteazkenean, hilak 28, Radio Vitoriak "Araba" zortzikoa eskainiko du zuzenean (09:00etan), Arabako Foru Aldundiko Txistulari eta Tronpetari eta Atabalarien bandaren eskutik. Ekitaldia Aratz Goikoetxeak eta Roberto Floresek kontatuko dute.\nSan Prudentzio albisteak


Softbola, bate bizkorrak - Teknopolis\nHasiera » K-tek » Softbola, bate bizkorrak\nNAGORE REMENTERIA; Elhuyar: Galdera gaizto batekin hasiko naiz: softbola nesken beisbola al da?\nELENA ETXEBERRIA; Orioko Bate Bizkorrak: Igual bai. Gizonezkoetan ere indar handia ari da hartzen, beisbola baino jostagarriagoa delako, mugimendu handiagoarekin, eta famatzen ari da. Baina gehienbat neskek jokatzen dugu.\nN. R.: Beisbola ezagunagoa da, izenez behintzat bai, baina oso antzekoak dira, ezta?\nE. E.: Bai, oso antzekoak, beisbolaren arreba txikia dela esango genuke.\nN. R.: Tamainaz ere bai?\nE. E.: Bai, zelaia txikixeagoa da, basetik basera dagoen distantzia ere txikiagoa da, jaurtitzailea kokatua dagoen distantzia ere txikiagoa da, 13 metro, beisbolean uste dut 18 metro direla. Eta, gero, pilota: beisbolekoa tenisekoaren neurrikoa da eta hau handiagoa.\nN. R.: Softbol hitzak berez “pilota leuna” esan nahi du.\nE. E.: Bai, hasiera batean izango zen leuna edo biguna eskularrurik gabe jokatzen zutelako. Horrela hasi zen softbola. Baina orain ez da batere biguna.\nN. R.: Zer ezaugarri ditu pilota honek? Nukleo bat izango du, ezta?\nE. E.: Nukleoa du, poliuretano aparra da, gogorra. Eta kanpoko estaldura izan daiteke\nlarrua edo biniloa, askotan nahasketak izaten dira. Eta, gero, kotoizko jostura hau.\nN. R.: Softbolaren tresna ezagunena batea da. Zerez egina dago?\nE. E.: Nukleoa aluminiozkoa da, eta estaldura desberdinak daude. Adibidez...\nN. R.: Karbono-zuntza hemen bistan dauka.\nE. E.: Bai, karbono-zuntza, beira-zuntza, kevlarra, konposite diferenteak... Aluminioak arintasuna ematen dio eta estaldurek abiadura ematen diote pilotari, abiadura handiarekin ateratzeko ahalmena.\nN. R.: Gainerako ekipamendua babeserako izaten da: eskularruak...\nE. E.: Bateatzailearen eskularruak mota honetakoak izaten dira.\nN. R.: Fin-finak, ezta?\nE. E.: Bai, gehienbat dira eskuak ez mintzeko. Eskuetan minik ez hartzeko. Eta defentsan erabiltzen dena...\nN. R.: Pilota jasotzeko erabiltzen dena, ezta?\nE. E.: ... eskularru hau da. Larruzkoa. Neurri desberdinetakoak daude: adibidez, atzealdean jokatzen dutenek, pilota luzeak hartzen, eskularru luzeagoak erabiltzen dituzte. Berezi-bereziki diferentea duena hartzailea da, catcherra. Catcherraren eskularruaren berezitasuna da jaurtitzaileak oso fuerte jaurtitzen duela eta lodiagoak dira, eskuarentzako babes handiagoa dute.\nBateatzailearen arabera eskatzen diogu alde batera edo bestera jaurti dezala, efectuak eta abar.\nN. R.: Honen (catcherraren) ekipamendua bai dela berezia.\nE. E.: Berezia da arrisku handiena duen jokalaria delako. Belauneko hauek dauzka, hanka guztia tapatzen diotenak. Gogorrak dira. Petoa ere badauka, eta buruan kaskoa. Hasiera batean aurpegi-babesak bakarrik erabiltzen ziren, baina integralak atera dituzte, pilota edozein lekutatik etor daitekeelako.\nN. R.: Babes hori guztia izango da pilotak abiadura handia hartzen duelako, ezta? Ze abiadura har dezake?\nE. E.: Emakumezko jaurtitzaile bat irits daiteke 135 kilometro orduko abiadurara, hori maila altuenetan; gure Ane 60 milia orduko jaurtitzera iritsi daiteke, 96 kilometro orduko, gutxi gorabehera.\nN. R.: Ia 100! Asko da.\nE. E.: Hori da pilota zuzena botatzen duenean, gainerakoan efektuak erabiltzen ditugu. Abiadura txikiagoa da baina pilotari beste mugimendu bat ematen diozu, ez da zuzen joaten eta engainatzeko erabiltzen dira.\nN. R.: Orduan, softbola fisikaren ikuspegitik ere azter daiteke. Efektuak emateko trikimailuak erabiliko dituzue.\nE. E.: Hori, jaurtitzaileak beste era batean heltzen dio pilotari. Heltzeko modu hau izango litzateke zuzen botatzeko, ahal den eta azkarren. Beste jaurtiketa mota bat raise da, bukaeran pilota igo egiten da eta botatzeko modua ere desberdina da. Kurba botatzeko heltzeko era.\nN. R.: Eta kurba zer da?\nE. E.: Erditik dator, eta bukaeran kanporantz ateratzen da. Drop da normal irteten denean eta bukaeran koska bat behera egiten duenean. Eta, gero, jaurtiketa inportanteenetako bat da aldaketa: bateatzaileak jaurtiketa azkar bat espero du baina mugimendu berdina eginez pilota mantso bidaltzen diozu, orduan, bateatzaileak swinga azkar egiten du eta pilota atzetik etortzen da.\nN. R.: Ikusten dudanez bateatzailearen lana oso garrantzizkoa da taldearentzat.\nE. E.: Bai, gu saiatzen gara bederatzi jokalarietan guztiak bateatzaile gogorrak izan daitezen. Erakutsiko dizut non entrenatzen dugun.\nN. R.: Leku berezi bat daukazue batearekin entrenatzeko?\nE. E.: Tunel bat da, tunel berezi bat. Lur azpian dago. Oso berezia da, Espainia mailan ez dago horrelakorik eta Europan ere horrelako oso gutxi egongo dira.\nOrioko Bate Bizkorrekin egon gara beisbolaren senide ezezaguna ezagutzen.\n<iframe src="https://www.eitb.eus/eu/get/multimedia/embed/id/1355148/tipo/video/" width="458" height="268"></iframe>


Zu zure konpainiakoa, gu Jaizkibelekoak • ZUZEU\nZu zure konpainiakoa, gu Jaizkibelekoak\nZu zure konpainiakoa, gu Jaizkibelekoak –\nHondarribiako Jaizkibel konpainiaren facebook orrialdetik jasoa.\nUrteotan hamaika gizon etorri da beste konpainia batetik Jaizkibel Konpainiara. Beste hainbestek adierazi digu bat datorrela emakumeon parte hartzearekin baina, oraingoz, betiko konpainian jarraituko duela.\nUlergarria da: zu Kostakoa edo Beti Gaztekoa zara, gu Jaizkibelekoak garen bezalaxe.\nMezu bat bidali nahi diegu modu pribatuan, sarritan ezkutuan, babesa adierazi eta, era berean, konpainiaz aldatzeko asmorik ez duten gizonei.\nEsan zeure betiko konpainian zu emakumeon parte hartzearen alde zaudela, baina ez duzula zure konpainia bazter uzteko asmorik edo, gutxienez, egiozu gizalegezko harrera Jaizkibeli Gernikako Arbolako belardiaren aurretik pasatzen denean.\nAusardia behar izan da hamarralditan Jaizkibelekin desfilatzeko.\nEz duzu zuk, gutxienez, guri bizkarra eman beharrean, Jaizkibel desfilatzen ikusteko adorerik?\nalardea, hondarribia, Jaizkibel\n[Txiorik Onena] 2019ko 31. astea\nVenezuelako brigadaren lehen kronika Caracastik\n5 pentsamendu “Zu zure konpainiakoa, gu Jaizkibelekoak”-ri buruz\nAzken Portu 2019-08-09 16:25\nGora gure Salabardo monotematikoa!\nOraingo honetan testu engainagarri batekin. Jende asko Jaizkibelen alde dagoela eta beldurrez armairuaren barruan gelditzen dela sinestarazi nahi digu, baina Hondarribiko gizartea ezagutzen duenak badaki gaur-gaurkoz alarde tradizionalak sustengo masibo bat duela herrian.\nTestutxo hau “wishful thinking” xaloa besterik ez da.\nBentazar 2019-08-09 17:20\nTestu xelebre horrek esaten ez duena zera da, Jaizkibelekoek Hondarribin eta bere kirakoek Irunen alarde bakar bat, berea, inposatu nahi dutela, herriaren borondatearen kontra. Alegia, alarde tradizionala ezaba-arazi nahi dutela. Argi dago genero ideologia dela merio giza talde batek herri baten borondateari kontra egin nahi diola horrela.\nPeru_Gabiriko 2019-08-09 17:43\nBi hitzetan esateko: Zer dugu saltsa-maltsa hau, konpartsa baten inguruan sortutako konpartsa bat besterik??\n(Bentazaaaaar, arraioa, non sartu zara horrenbeste denboran? Hortik zehar oporretan, ala????\nZure falta nabaritzen nuen, gizona! Bakar-bakarrik utzi ninduzun, nire iritziak azaleratzeko babesik gabe! Ea hemendik aurrera zurekin maizago konta dezakegun!! )\nBentazar 2019-08-09 18:54\nKaxo Peru, eskerrik asko zure abegi onarengatik. Bai, arrazoi duzu, han-hemendik ibili naiz, eta faltan botatzen nuen Zuzeukarien euskal tirabira.\nGaizka 2019-08-28 12:03\nArtikulu horren karira.\nNafarroako hirugarren adinekoen arretarako egoitzetako langileak kalera irten dira berriro, sektoreko lehen hitzarmena aldarrikatzeko\nBizipenek eragindako hitzak\nIruñeko Udalak putre-funts bati esleitu dio etxerik gabeko pertsonentzako aterpearen kudeaketa\nCarlos Gimeno kontseilariaren dimisio eskaera berretsi dugu, Iruñeko eta Tuterako hizkuntz eskoletan murrizketak eginen dituztela-eta


"Dualismoaren tirania birpentsatu beharko genuke"\n2020ko otsailaren 29a, larunbata | Ordua Euskal Herrian 11:44:33\nDau García Dauder. Aniztasuna ikustarazten\n“Gorputzen aniztasuna” da intersexualitatea García Dauderrentzat. “Lekzio bat”, haren hitzetan, gizon eta emakume eskematik harago bestelako gorputzak daudela erakusteko. Hain zuzen, logika dualista horri aurre egiten dihardu, bai militantzia arloan, eta baita akademian ere. Txikitatik aniztasuna erakustea nahiko luke, gizartearen begirada dualistarekin bukatzeko.\n“Feminismoaren abiapuntuaren arabera, sexua naturala da, eta generoa da eraikitzen dena. Intersexualitate kasuetan, ordea, alderantziz izaten da”. (Argazkia: Iñigo Uriz / Argazki Press)\nZeri deitzen diozu dualismoa?\nGizarteak sexuen naturalizazioa eraiki du. Berez bi sexu baino ez daudela esatea mito bat da, eta ez dator bat existitzen den aniztasunarekin.\nFeminismoaren eraginez, geroz eta onartuagoa da generoa eraikia dela. Sexuaren kasuan, ordea, ontzat jotzen da naturala dela, eta bi besterik ez daudela.\nFeminismoak, une jakin batean, bereizketa bat egin zuen, esanez batetik biologia dagoela, eta bestetik emakumearen eraikuntza soziala. Horren ondorioz, biologian bertan dagoen alderdi soziala ahaztu izan da. Ezin ditugu alderdi biologikoa eta soziala bereiztu. [Anne] Fausto-Sterling eta beste biologo feminista batzuen ikerketen ekarpen nagusia biologia dualismo hori baino askoz ere anitzagoa dela erakustea izan da, eta ez dagoela hain argi emakume biologikoa zertan oinarritu. Feminismoa, sarri, emakume guztientzako komunak ez diren ezaugarri biologikoetan oinarritu da.\nZein da biologiaren aniztasun hori?\nKromosomen aniztasuna, adibidez, ez da XX eta XY aukeretara mugatzen, askoz konbinazio genetiko gehiago daude, eta gainera, XX duen pertsona batek ez du zertan emakume sentitu, eta ezta gizon sentitu XY duenak ere. hormonekin antzera gertatzen da, eta berdin genitalekin ere: sarri ahazten zaigu zakila eta klitorisa egitura beretik datozela, eta beraz, gauza bera direla azken batean; testosterona kopuruen arabera egingo du alde batera edo bestera. Gauza zehatzetan ere ikus dezakegu, ilean, ahotsan, muskulaturan. Dena bi laukitara mugatzeko joera dugu, baina aniztasuna askoz zabalagoa da. Presio sexuala, ordea, oso indartsua da, eta azkenean, dualismo horretara moldatzen bukatzen du aniztasunak.\nEbakuntzak dira dualismo horretara moldatzeko moduetako bat, eta kuriosoa da, genero eraikuntza normaldu, eta gorputza delako genero horretara moldatzen dena.\nFeminismoaren abiapuntuaren arabera, sexua naturala da, eta generoa da eraikitzen dena. Intersexualitate kasuetan, ordea, alderantziz izaten da. Hormonen eta zirugiaren bitartez, errazagoa da gorputzak aldatzea, arau dualistak aldatzea baino. Hala, gizarteak gorputz aniztasuna onartu dezan sustatu beharrean, pertsonek nahiago dituzte gorputz aldaketak, aldaketa sozial bat egon arte itxarotea baino –noski, egoerak ezinegona sortzen dielako–. Azkenean, gorputzak aldatzen dira, eta arau sozialak normaldu.\nGenero identitatearekin lotu ohi dira genitalak. Ideia horren kontra aritzen zara zu.\nBai, hori baita gakoa, besteak beste, gurasoek uler dezaten neska bezala heziko duten ume bat inolako arazorik gabe garatu daitekela neska gisara, bere identitatea auzitan jarri gabe, zakil baten itxura duen klitorisa izanagatik. Eta gakoa da transexualitateak derrigor norbere genitalak errefusatzea dakarrela pentsatzeari utzi diezaiogun. Hau da, gerta daiteke pertsona batentzat bere genero identitatea eta jaiotzerakoan esleitu ziotena bat ez etortzea, baina ez sentitzea bere genitalenganako inongo arbuiorik. Izan ere, identitatea ez da genitalen araberakoa.\nAskok, hain justu, transexualitatearekin lotzen dute intersexualitatea, baina ez dira gauza bera.\nTransexualitatearena identitate kontua da: ni modu batera izendatu ninduten jaiotzerakoan, baina beste gauza bat sentitzen naiz. Intersexualitatean ados egon zaitezke jaiotzerakoan emandako identitatearekin, baina ustez identitate horri dagokion gorputzarekin bat ez datorren gorputza duzu.\nFeminismoak emakume subjektuaren ahalduntzearen eta indartzearen alde egiten du. Intersexualitateak, ordea, dualismoa deseraiki nahiko luke. Bateragarriak dira?\nBi estrategia politiko dira, eta biei uko ez egitean datza gakoa, testuinguru bakoitzean erabakiz zein den komeni dena. Txikitatik landu behar dira biak. Askotan pentsatzen da: jarri ditzagun neskak eta mutilak elkarrekin kirol egiten, eta hala bukatuko dugu dualismoarekin. Baina gero ikusten dugu halakoetan neskak kikildu egiten direla, eta ez dutela parte hartzen. Beraz, ustez dualismoarekin amaitu behar zuen horrek kontrako efektua hartzen du. Gakoa bi estrategietako bati ere uko ez egitea da. Paradoxikoa izan liteke, baina ez dugu besterik.\nZein da dualismoarekin bukatzeko bidea?\nDenoi eragiten digun kontua da, eta begirada dualista da kalte guztiak eragiten dituena. Dualismoaren tirania birpentsatu beharko genuke. Nik aniztasunaren pedagogiaz hitz egin izan dut. Aniztasuna erakutsi behar dugu, bai hedabideetan, eta baita gizartean ere. Medikuntzak bezalaxe, zuzenbideak jakin beharko luke mediku batek jaiotzerakoan esleitzen duen sexua beti izango dela behin-behinekoa. Pertsonei lana erraztu beharko genieke, sexu edo izen aldaketa egiteko oztopoak izugarriak direlako. Eremu askotan ekitea da kontua. Eskoletan eragin behar da, eta txikitatik erakutsi dagoen aniztasuna. Egiturazko lana da.\nMilitantzia eta akademia\n“Ekintzaile feminista eta psikologo soziala naiz. Hain zuzen, arlo horretako irakasle gisa dihardut, Madrilgo Errege Juan Carlos Unibertsitatean. Sexu eta genero dualismoak eragiten duen indarkeria ikustaraztera bideratu dut nire pedagogia eta ikerkuntza ibilbidea. Zientzietan emakumeek izandako papera azaleratzen ere jardun dut, eta horri buruzko bi liburu idatzi ditut. Intersexualitateen Nazioarteko Erakundearekin aritu nintzen, eta intersexualitate ezaugarriak dituztenenganako babes taldeetan ibili naiz. Gaiari buruzko liburuetan parte hartu dut, eta intersexualitateari buruzko material andana idatzi dut”.\nKanal hauetan artxibatua: Sexualitatea | Feminismoa | Transexualitatea


MOUNT ROSS JAKA\nTernuako emakumeentzako MOUNT ROSS mendi ibilian aritzeko jakak hotzetik babesten du, Thermashell isolamendu sintetikoari esker. Oso trinkogarria da hobeto gordetzeko (garraiorako burtsa barne) eta, hori dela eta, bidaiatzeko eta trekking eta mendi-ibilerak egiteko aproposa da. Geruza sistema batean txertatzeko oso egokia, jaka honek berotasun handia, arintasuna eta trinkogarritasuna eskeintzen du janzki bakarrean.\nEmakumeentzako Txanodun jaka. Tarteko janzkia, Thermashell zuntz sintetikoko isolamendua duena, oso epela. Geruza-sistema batean txertatzeko oso egokia. Kanpotik 40D erako nylon ehunaz fabrikatua, ura aldarazteko tratamenduz. Forrua 40D erako poliesterrez, eta 140 gramoko Thermashell ehuna isolatzaile termiko modura. Aurrealdean kremaileradun 3 patrika ditu. Txanoa eta eskumuturrak azpildura malguz azpilduak eta barrenak soka elastikoz estutzekoak.


Untzuetako gazteluan Nafarroaren eguna ospatuko dute domekan - Markel Iturrizar - Aiaraldea.eus\nBi urte pasa dira jada 2014ko Apirilaren 6an herritar talde batek Untzuetan egondako gaztelua Nafarroako Erresumari lotuta zegoela aldarrikatzeko hainbat ekitaldi antolatu eta mugarria jarri zuenetik.\nHari beretik tiraka, domeka honetan, Apirilaren 24an, Untzuetako Nafar-gazteluan Nafarroaren eguna ospatuko dute.\nZutabeak Arakaldo, Orozko, Arrankudiaga-Zollo, Ugao eta Zeberiotik irtengo dira. 11:00etan Untzuetako tontorrean batu eta hamaiketako herrikoia egingo dute txalaparta eta albokarien laguntzarekin. 12:00etan aurreskua dantzatu egingo da, bertsolariak abestuko dute eta ekitaldia izango da ere. 15:00etan herri bazkaria izango da Ugaoko Dorretxean (Herriko taberna).\n2006 eta 2007ko udetan egin zituzten indusketak gazteluaren arrastoak lurpetik ateratzeko. Aunia kultur elkarteak sustatu zituen, eta Juanjo Hidalgo laudiarra egon zen bertan lanean.\nHistorialariak azaldu zuenez, lehenagotik ere bazekiten bertan gaztelu bat zegoela, jasan izan zituen erasoen inguruko dokumentazioa dagoelako.\nDokumentatua ez zegoena gazteluaren antzinatasuna zela adierazi zuen Hidalgok, eta horregatik indusketetan topatu zituzten materialei karbono 14aren froga egin zietela. Hala jakin zuten gaztelua XI. mendekoa zela.\nBere ustez, Eneko Lopez Bizkaiko Lehenengo Jaunaren kontrolpean eraiki zen gaztelua, Nafarroako koroaren agindupean. Bi mende geroago, baina, gaztelarrek inguruko eremua bereganatu eta gaztelua hartu zuten.\nOrduz geroztik hainbat eraso jasan izan zituen, Gaztelako Koroaren eta Bizkaiko jaunen arteko “tira-birak” medio. Baina gaztelua ez zen eraso horiengatik suntsitu.\nHidalgoren arabera, iritsi zen momentu bat zeinetan Bizkaiko Jauna eta Gaztelako Koroa “gauza bera” ziren. Enrique III Gaztelako Erregea eta D. Tello Bizkaiko Jauna anaiak ziren, “eta gainera ondo moldatzen ziren elkarrekin”. Horregatik, D. Tellok gaztelua birrintzeko agindua eman zuen XIV. mendean, eraikina bertan egoteak zentsurik ez zeukalako.\nFelix Mugurutza 2016-04-21 16:20 Erantzuna | #1\nBaina honelako ekimenek eta albisteek herritarren iritziak eta usteak nahastea ekar dezakete. Horregatik, ohar argigarri bat egin behar dela uste dut.\nBeste behin esan nuen bezala, historiografiaren ikuspuntutik, Untzuetako gaztelu hori Nafarroako erresumari lotzea gehiegizkoa da, asmo edo amets bat... baina ez dago proba arkeologiko edo dokumentalik horri eusteko. Bestetik, C14 metodologiaz lortutako datek ere errebindikatzen den bide hori arbuiatzera garamatzate.\nIndusketa arkeologikoen (AUNIA, 2006-2007) ondorioz lortutako kronologiagatik, XI. mendearen amaierakoa da hango gaztelua. Une horretan Iruñeko erresuma deseginda zegoen eta, bere baroiek, banatuak zituzten lurraldeak jada: ekialdekoak Aragoiko koroari emanda eta, mendebaldekoak, gure kasukoak, Gaztelakora. Bestela esanda: zaila dela oso Untzuetako gaztelua nafarra izatea eta bai gaztelaua (seguruena), data horietan Nafarroako (Iruñeko) erresuma ez zelako existitzen. Gehiago luza gintezke baina ez da hau tokia.\nIritzi berekoak gara horko indusketetan aritu ginen guztiok, baita albistean aipatutako Juanjo Hidalgo laguna ere (bere eta gainerakoen oniritziaz argitaratuko dut hau). Beraz, bestelako ekarpenik egon ez bitartean "nafar gaztelua" esaten den albiste guztietan aipatu beharko litzateke errebindikazio bat dela; baina eran berean aipatu beharko litzateke ez datorrela bat ikerketetan lortutako emaitzekin.\nNolanahi, hasierako mezura noa: ongi etorria ospakizuna eta, bereziki, bere bitartez errebindikatzen dena.\nJavier Cuadra 2016-04-22 16:43 Erantzuna | #2


Internetez egingo dute Berriatuko V. Ipuin eta Marrazki Lehiaketako sari banaketa - Lea-Artibai eta Mutrikuko Hitza : Lea-Artibai eta Mutrikuko Hitza\nInternetez egingo dute Berriatuko V. Ipuin eta Marrazki Lehiaketako sari banaketa\nEkitaldia ekainaren 3an egingo dute, 17:30ean. Herritarrek zuzenean jarraitu ahalko dute. Hemen lotura eta banatuko dituzten sariak!\nBerriatuko Udalak jakinarazi du, azkenean ere V. Ipuin eta Marrazki Lehiaketaren sari banaketa Internet bidez egingo dutela ekainaren 3an. Ekitaldia 17:30ean hasiko da, eta herritarrek Jitsi Meet plataformaren bidez jarraituko ahalko dute, zuzenean. Hemen lotura!\nMaiatzaren 15ean amaitu zen lanak aurkezteko epea. Sariei dagokienez, ondokoak dira marrazki lehiaketan banatuko dituztenak:\n5-7 urte: 20 euroko erosketa txartela.\n8-9 urte: 30 euroko erosketa txartela.\n10-11 urte: 40 euroko erosketa txartela.\n12-14 urte: 40 euroko erosketa txartela.\n15 urtetik gorakoei: 120 euro esku dirutan.\nIpuinen alorrean, ondokoak izan dira sariak:\n8-10 urte: 30 euroko erosketa txartela.\n11-12 urte: 30 euro esku dirutan.\n13-15 urte: 40 euro esku dirutan.\n16 urtetik gora: 150 euro esku dirutan.\nEpaimahaia udaleko ordezkari batek, herriko idazle batek eta euskara irakasle batek osatuko dute. Gero, aurkezten diren marrazki eta ipuin guztiak ikusgai jarriko dituztela gogorarazi dute.


Donostia Zinemaldia :: I’m No Angel\nI’m No Angel (Ez naiz aingerua)\nTira neska joriak zirkuko dantzari eta lehoi-hezitzaile moduan dihardu. Dirua behar duenez, saio berri batekin arriskatzea onartuko du: burua lehoi baten ahutzetan sartzea. Ikuskizun berri honi esker, zirkua New Yorkera doa lehenengoz eta Tirak gehien atsegin duena egin ahal izango du: opari garestiak egiten dizkioten gizon aberatsak limurtzea, alegia. Igarle batek bere bizitzako gizona aberatsa eta ile beltzekoa izango dela iragarri dio. Jack Clayton zirats eta dirudunarekin harremanetan hasi eta harekin maiteminduko da. Gaizki-ulertu baten ondorioz, Jackek harremana etengo du eta Tirak, bitan pentsatu gabe, kontratua hausteagatik auzitegietara eramango du.\nKeystone konpainiarekin eta Charlie Chaplinekin aktore izana, 1917an errealizazio lanetara pasa eta Billie Bevan, Valentino eta Clara Bow zuzendu zituen. Gero, zinema soinudunarekin, garaiko handiekin jardun zuen, Irene Dunne, Carole Lombard, Bing Crosby, Claudette Colbert, Spencer Tracy eta Mae West maleziatsuarekin (?Pistola ekarri duzu ala ni ikusteaz pozten zara??). Era askotako gaiak jorratu arren, komedian eta westernean berezitu zen, horren adibide, Silk Stockings (Setazko galtzerdiak, 1927), Cimarron (1931) eta The Bride Comes Home (1935).


Lanbidea eta futbola | futbola\nEntzun eta esan: zein da testua ondoen laburbiltzen duen aukera?\nAndoni Egaña. Euskadi Irratia, 2001-01-17\nFutbolariek izugarrizko zortea daukate, izan ere, eurak baino itsuago dira kanpokoak euren lanarekiko.\nLanarekiko atxikimendua izatea gauza handia da eta hori ogibide gehienetan gertatzen da. Futbolean, berriz, profesionalak eurak barik, horretan lan egiten ez dugunok gara itsuak.\nFutbolariek barik, geuk, kanpokook, kobratu beharko genuke inork kobratzekotan. Izan ere, futbolariek baino gehiago bustitzen dugu elastikoa.\n< Bete hutsuneak (1): ABC JXUwMDFh\nAukeratu hitz egokia hutsunea betetzeko.\nAndoni Egaña. Euskadi Irratia. transkripzioa\nNor bere lanean itsua izatea bezalakorik ez da. Kanpotik begira dagoenak zorotzat ere har dezake bere lan-arloko zerbaiti buruz, suhar, etengabe datu mordoa emanez ari den (1) Bete hutsuneak (1): ACB JXUwMDFh . Polita da bi-hiru idazle literaturari buruz hizketan entzutea: “halakoren liburuko halako pasarte, halako idazleren halako liburu, halako (2) Bete hutsuneak (2): ACB JXUwMDE5 ez dakit zer hitz”.\nBertsolariak ere kasta berezia gara:\n“Laurogeita seiko txapelketako kartzelako gaian halakok estreinatu zuen doinua. –Bai, motel halako errimatan egin zian poto behin Arozamenak, halako plazatan, halako egunetan hankaluze piloa egin zituena; ezkerreko bertsoa, eskubikoa, hasieran karga gutxikoa, arrazoi onekoa, baina narras tolestatua”.\nGainera, (3) Bete hutsuneak (3): ACB JXUwMDFh lanarekiko atxikitasuna itsuaren hau ez da gertatzen xarma izan dezaketen lanetan bakarrik; hiru edo lau enkofradore elkartzen badira erretenaz, zoluaz, arlearraz, galipotaz, dunperrez eta fenwickez arituko dira. Eta bi-hiru idazkari elkartzen badira datu-basez, fitxa-kontrolez, serbidoreen bizkortasunik (4) Bete hutsuneak (4): ACB JXUwMDE5 , txostenez, eskanerraz.\nKanpotik begira dagoenak ez du ulertuko bakoitzaren (5) Bete hutsuneak (5): ACB JXUwMDE5 , baina, lana ondo egitekotan, itsu-puntu hori behar da. Azken batean, (6) Bete hutsuneak (6): ACB JXUwMDFh buruz denok daukagu ahotsa, falta izaten zaiguna da altaboza ahots hori zabaltzeko. Eta aski izaten da lanbide bereko lagun mordoxka bat elkartzea ahotsak eta altabozak bat egin dezaten.\nBaina bada arlo bat Hego Euskal Herria dantzan daukana, horrelakorik ematen ez dena: futbola, ditxosozko futbola. Konturatu bazarete, (7) Bete hutsuneak (7): ACB JXUwMDFh gertatzen da futbolarekin. Kanpotik begira gaudenotan gehienok gara itsuak. Badakigu halako partidutan halako jokalarik zer gol sartu zuen, eta gol hura sartzeko zer jokalariri izkin egin zion ere bai, eta izkin hori ezkerraldera edo eskuinaldera egin zion ere gogoan daukagu. Barruan daudenek, berriz, entrenatzaile, mediku, futbolariek … ez dute sekula (8) Bete hutsuneak (8): ACB JXUwMDFi esplikaziorik ematen. “Ahal duguna egin dugu. Gaur ez dugu zorterik izan. Aurkariak gehiago izan dira. Elastikoa izerdiz blai egin dugu.“ eta horrelakoak baino ez dituzte esaten.\nHauek badute altaboza; ahotsik eza salatzen du, ordea, altaboz horrek. Ez diozu bati entzungo: “kontxo! Golean nik izan dut erruaren zati bat. Harritu egin nau Ximaok egin didan jokaldiak. Karrokada bat bideo ikusi ditut bereak eta, orain sei hilabete Balaidosen, Juanfrani, egoera berean, barrurantz egin zion ihes eta, joan zen astean Nou Campen, Olaizolari ere barrurantz, nik barrurantz espero nuen eta kanpora egin du”. Ez, holakorik ez diezue entzungo. Futbola da arlo bakarra itsua kanpokook bizi (9) Bete hutsuneak (9): ACB JXUwMDFi barrukoek baino gehiago. Horregatik pentsatzen dut kobratu ere guk egin beharko genuela, inork (10) Bete hutsuneak (10): ACB JXUwMDE5\nb) nork bere\nb) nork bereari\na) batetik bestera\nb) batekoz bestera\nc) goitik behera\nb) kobratuz gero\nc) kobratu ezean


Ur paper-txoria | Energia hazteko\nUrak elikadura osasungarria izateko duen garrantzia.\nUr paper-txoria paperez egindako galdera-erantzunen jolasa da, haur eta lehen hezkuntzako ikasleei urak elikadura osasungarrirako duen garrantzia irakasten diena.\nUr paper-txoria –umeen gizentasuna saihesteko Thao programak sortua- betiko paper-igarlearen itxura bereko ebakigarria da, -“comecocos” izenez ere ezaguna-. Papiroflexia edo paper tolestuzko pieza sinplea da. Jolasaren maketa eta bere jarraibideak fitxan agertzen den estekan daude eskuragarri.\nHelburua paperezko figura tolestu eta mugikor bat lortzea da, lau zulo dituena, umeek beren atzamarrak sartuta erabiltzeko. Elikadura osasungarriaren iragarle honek zenbait galdera egingo dizkie ikasleei, beren atzamarrak nola kokatzen dituzten. Besteak beste, honakoak galdetuko dizkie: badakizu zenbat ur duen gure gorputzak? edo badakizu zein den egarria kentzeko edaririk eraginkorrena?\nIkasleek urari buruzko galderen erantzun zuzenak paper-txorian bertan aurkituko dituzte. Jolas hau tresna eraginkorra da elikadura osasungarrirako hidratatzeak duen garrantzia azaltzeko. Are gehiago, umeen gizentasunaren kontrako neurri gisa, ikasleek azukredun edari gutxiago kontsumitzea lortzeko baliabide hezitzailea da.\nHábitos saludables preparando menus


Arkitekto Izardunak | Bilbao International\nFrank Owen Gehry, (Toronto, Kanada, 1929ko otsailaren 28a -) arkitektoa da, eskultura itxurako arkitektura proiektatzeagatik ezaguna. Haren egitura kurbo eta bihurrituak, askotan metal islatzailez estaliak, oso ezagunak egin dira gure artean Bilboko Guggenheim Museoa eraiki zuenetik. Gehiago irakurri\nSir Norman Foster (Stockport, Manchester Handia, 1935eko ekainaren 1a – ) arkitekto britainiarra da. Euskal Herrian ezaguna egin da bere agentziak Bilboko Metroa deseinatu zuelako. Beronen beirazko sarrerak, lurrean sartzen diren hodi eliptiko itxurakoak, fosterito izenez ezagunak dira herritarren artean, Foster beraren abizenaren txikigarri gisa. Gehiago irakurri\nJosé Rafael Moneo Vallés (Tutera, 1937ko maiatzaren 9a) arkitekto nafarra da, mundu mailan arrakasta handiena lortu duena, Pritzker Saria alegia. Bere lana Bilbo hirian Deustoko Liburutegia da. Gehiago irakurri\nÁlvaro Joaquim de Melo Siza Vieira (Matosinhos, 1933ko ekainaren 25a) arkitekto portugaldarra da. Pritzker Saria eta Bilbon lan bat duen beste arkitektoa da Álvaro Siza, Euskal Herriko Unibertsitateko Paraninfo berria, alegia. Gehiago irakurri\nZaha Hadid (Bagdad, 1950eko urriaren 31a) irakiar jatorriko arkitekto britainiar dekonstruktibista da. Euskal Herrian ezaguna egin da Durangoko EuskoTrenen egoitza nagusia eraikitzeko lehiaketa irabazi eta Bilboko Zorrotzaurre auzoaren hirigintza plana egingo duelako. Gehiago irakurri


Mintzatu plataformaren bertsio berria aurkeztu du Azkue Fundazioak 2013an. Baliabide gehiago, aukera gehiago eta sakeleko telefonoetarako aplikazioa baita ere, iOS eta Android sistemetarako.\nMintzatu munduan zehar euskaraz hitz egiten den lekuak identifikatu eta zabaltzen dituen plataforma da. Euskaldunon sare soziala.\nDokumentu hau plataforma horren nondik-norakoak, ezaugarri eta helburuak eta erabiltzeko pausuak biltzen ditu. Erabileraren eskuliburu gisa har daiteke.\nAnimatu eta hasi Mintzatu erabiltzen!\n1. Euskarak munduan zehar betetzen duen tokia zabaltzen duen sare soziala\n2. Aurkibidea • Laburpena • Azkue Fundazioa MINTZATU EZAGUTZEN • Zer da Mintzatu? • Helburuak • Osagaiak • Bilakaera • Mintzaturen alderdi teknologikoa • Zertarako erabil dezakegu Mintzatu 2\n3. HAS GAITEZEN MINTZATU ERABILTZEN! • Nola parte hartu. Erabilpena pausuz-pausu • Webgunearen bidez • Sakelako telefonoen bidez LAGUNDUKO GAITUZU MINTZATU ZABALTZEN? • Noretzat gerta daiteke interesgarria • Elkarkidetza aukerak 3\n4. Laburpena • Noiz sortu zen Mintzatu: 2012ko azaroan aurkeztu zen lehen bertsioa. 2013ko abenduan bigarren bertsioa jarri da martxan. • Noren egitasmoa: Irontec enpresaren ideiatik abiatuta, Azkue Fundazioak hartu zuen egitasmoaren ardura. • Zein elementu nabaritzen dira Mintzatun: . Soilik euskaraz . Geokokapena . Parte hartzean oinarrituta . Sare soziala izatea 4\n5. Azkue Fundazioa Azkue Fundazioak euskara sustatzen du sarean. Sare sozialak, webguneak, aplikazioak eta teknologia eta euskara lotzen dituzten egitasmoak sortu, garatu, asmatu edo zabaltzen ditugu. Euskara modu berritzaile eta modernoan aurkeztu nahi dugu eta gure egitasmoak didaktikotasuna lantzea eta atseginak izatea dugu helburu. Azkue Fundazioak Bilbon dagoen Euskararen Etxea kudeatzeko ardura dauka baita ere bai. Mota ezberdineko bisitak antolatzen ditugu: ikastetxeak, publiko orokorra, beste herri batzuetako turistak… Bisita doakoa da eta hilean behin larunbata goizez egin daitezke ere. Animatu eta etor zaitezte euskararen esperientzia bizitzera! www.azkuefundazioa.org www.azkuefundazioarenegunkaria.org 5\n6. Mintzatu ezagutzen 6\n7. Zer da Mintzatu? Mintzatu euskarak munduan zehar betetzen duen tokia sailkatu eta zabaldu nahi duen sare soziala da. Dibertigarria Parte hartzailea Didaktikoa Ludikoa Soziala Praktikoa Teknologikoa 7 Entretenigarria\n8. Zein helburu bete nahi du Mintzatuk? • • • • • • • • Euskarak munduan duen tokia bilatzea, identifikatzea, ezagutzea eta zabaltzea. Munduko euskaldun leku guztiak interneten zabaltzea. Munduan zehar dauden euskaldunak harremanetan jartzeko erreminta izatea. Euskaraz aritu ahal izateko bide berriak zabaltzea. Euskara sarean zabaltzea teknologiak ematen dituen aukera eta baliabideetaz baliatuz. Euskaraz ikasten ari direnentzat eta euskaldunontzat zerbitzua eskaintzea: euskaraz egin dezaketen lekuak errez identifikatzeko balio izatea. Euskararekiko ardura eta hizkuntzarekiko errespetua adierazteko tresna bihurtzea. Euskararen presentzia soziala nabarmentzeko erreminta izatea. 8\n9. Mintzaturen osagaiak 9\n10. • Euskara da elementu ardatza. • Geokokapenaz baliatzen da lekuak sortu, etiketatu eta partekatzeko. Teknologia eta Google Mapsen baliabideak aprobetxatu egiten dira. • Sare soziala da: erabiltzaileen parte hartzeari esker josten da edukiez plataforma. • SoLoMo filosofian oinarritzen da Mintzatu: Social – Local – Mobile. Lekuko hesparrutik (Local), jarduera soziala bihurtuz (Social) eta teknologia eta baliabide mugikorrak (Mobile) aprobetxatuz jarduera hori zabaldu egiten da. • Horretarako sakelako telefonoetako App-ak erabiltzen dira: iOS eta Androiderako bertsioak. • Euskararen sozializazioa sarean zabaltzen da eta horretarako internet sozialak erabiltzen dituen baliabideak aprobetxatuko dira: Facebook Connect, irudiak erantsi eta sare sozialetako profiletan zabaltzea (Facebook eta Twitter)… 1\n11. • Gamifikazioa: Plataforman garaikurrak garatu ditugu, leku eta jarduetara lotuta. Erabiltzaileen arreta deitzeko eta erabilpena modu dibertigarrian sustatzeko asmotan. • Sakeleko telefonoetako App-a garatu dugu, bai iOS eta bai Android sistemetarako. Erabakiorra da Mintzaturentzat aukera hau eskaintzea, unean-uneko geokokapena delako oinarria. • Sare sozialen indarra aprobetxatu: erabiltzaileak Facebook-en kontua erabiliz sar daitezke plataforman; eta Mintzatun burututako jarduera sare sozialetan zabaldu dezakete une bakoitzean (Facebook eta Twitterren). • Erabiltzaileen profila: Oharrak eta jardueraren berri kontrolatzeko sistema ezarri dugu. • Euskara sustatzeko bide berriak bilatzeko helburuarekin lotuta, Mintzanet plataformarekin harremana lotu da Mintzatun. 1\n12. Plataformaren bilakaera • 2012ko azaroan aurkeztuta, lehen bertsioko Mintzatun hiru gauza egin zitezkeen: • Leku berriak sortu eta identifikatu. • Unean geunden tokian etiketatu, hor geundela adierazi. • Lagunak egin plataformaren barruan. • Abiapuntu honetatik hasita eta beta bertsio modura erabiliz, baliabide gehiagoz hornitzea izan zen hurrengo erronka. Erreminta erabilgarri, dibertigarri eta praktikoa bilakatzea nahi genuen. Eta internet sozialak eskaintzen dituen baliabideei probetxua ateratzea. • 2013ko abenduan hauek dira Mintzatu 2.0k aurkezten dituen aukerak: • Leku bakoitzean argazkiak erantsi daitezke ere eta leku bakoitzeko iruzkinak egin. • Lagunen arteko elkarrizketak burutu daitezke, plataformatik irten gabe. 1\n14. Zertarako erabil dezakegu Mintzatu Mintzatuk hamaika aplikazio ezberdin izan ditzake. Hauek dira sare honetan egin daitezkeen jarduetariko batzuk: • Euskaraz egiten den lekuen munduko mapa ikusi. • Euskaraz egiten den leku berriak sortu eta identifikatu. • Uneko gure kokapenaren arabera inguru geografiko horretan Mintzatun agertzen diren lekuak ikusi. • Leku konkretu batetan euskaraz ari garela adierazi eta edukiez hornitu: iruzkinak, gomendioak, argazkiak… • Munduko beste euskaldun batzuekin harremanetan jarri eta elkarrizketak egin. 14\n15. • Ikuspegi ludiko batetik, euskararen erabilera sustatu modu dibertigarrian: zenbait lekutako garaikurrak lortzeko aukera. Jarduerari lotutako sariak dira. • Euskararekiko ardura erakutsi, kontzientziazioa. • Estres linguistikoari aurre egin. • Mintzatzeko taldeak osatu. Minzanet plataformarekin lotu. • Eguneroko bizitzan hizkuntzaren erabilpenari aukera gehiago eman. • Esparru ezberdinetan hizkuntzari merezi duen errespetua adierazi: lan-arloan, merkataritzan… • Komertzio arloan kanpainak zabaldu. • Hezkuntza arloan, euskara ikastearen hesparruan, erabilpena sustatu. 15\n16. Zer egin behar da Mintzatun aritzeko? • Doako plataforma da. • Webgunearen bidez edo Android/iOS App-ak deskargatuz sar gaitezke. • Izena ematen da erabiltzaile gisa, gure jarduera partekatu ahal izateko. • Plataformaren bidez edo Twitter/Facebookeko kontuak lotuz eman daiteke izena. • Dinamika: • Unean-uneko geokokapena partekatzean datza. • Lekua bilatzeko aukera dago. • Edukiz josi dezakegu kokapen zehatz hori: iruzkinak, argazkiak… • Lekua sortuta ez balego, sortzeko aukera daukagu. • Leku bakoitza kategoria jakin batetan egituratzen da. • Mintzatun egindako jarduera beste sare sozialetan zabal genezake. • Gure erabiltzailea aurki dezakete beste erabiltzaileek. 16\n17. Has gaitezen Mintzatu erabiltzen! 17\n18. Nola parte hartu. Erabilpena pausuz-pausu Webgunearen bidez 18\n19. Nola parte hartu. Erabilpena pausuz-pausu Itxura Mintzatu.com lehenengoz zabaltzerakoan irudi hau agertuko zaigu: Izena emateko edo saioa hasteko aukera Mintzatuko mapa eta lekuak Izena eman edo saioa hasi Jarduera - Azken lekuak Jarduera - Azken erabiltzaileak Aplikazioak deskargatzeko Mintzanet egotasmoarekin lotura Arduradunak 19\n20. Datu guztiak unean eguneratuta, etengabe 20\n22. Itxura - Lekuak 22\n23. Itxura - Jendea 23\n24. Itxura - Erabilpena 24\n25. Itxura – Beste aukera batzuk Beste aukera batzuk: • Kontaktua • Sakeleko telefonoetarako aplikazioen deskarga • Sare sozialen lotura 25\n26. Izena eman 26\n27. Saioa hasi Erabiltzaile izena eta pasahitza Facebook Connect bidez 27\n28. Lehenengo begirada Profila eta oharrak Mapa eta lekuak Bilatzailea Azken erabiltzaileak Azken lekuak 28\n29. Erabiltzailearen hasiera Oharrak: plataformako Lagunekin izandako harremana Erabiltzailearen profila: Lekuak, alkatetzak, datuak, garaikurrak, deskribapena, azken lekuak Erabiltzailearen lagunak Egindako azken jarduerak 29\n30. Bilatzailea Lekuak bilatzeko: • Izenaren bidez • Kategoria jakin baten arabera • Erabiltzailearen uneko kokapenaren araberako emaitzen bidez 30\n31. Bilatzailea : leku baten araberako bilaketa Lekuaren araberako bilaketa • Lekurik ez balego: zuzenean berria sortzeko aukera • Lekua sortuta badago: • Kokapen zehatza mapan • Leku horri buruzko informazioa 31\n32. Bilatzailea : leku baten araberako bilaketa Lekuaren araberako bilaketaren emaitza • • • • • • • • • • 32 Kokapen zehatza mapan Leku horri buruzko informazioa Datuak aldatzeko aukera Deskribapena / Kategoria Erabiltzaileek argiratatutako argazkiak Alkatea (nagusia) nor den adierazi eta ez balego, eskuratzeko aukera Leku horretako nagusiak zenbat biderrez egin duen check-in berton Berton check-in egiteko aukera Lekuari buruzko iruzkinak Lekuari buruzko datuen akatsak zuzentzeko aukera\n33. Bilatzailea : erabiltzaileen araberako bilaketa Erabiltzailearen izenaren araberako bilaketaren emaitza • Izen horrekin agertzen diren erabiltzaile guztien profilak zerrendatzen dira. • Izenarekin koinziditzen ez duten erabiltzailerik ez balego, emaitzik ez dagoela adieraziko da. 33\n34. Bilatzailea : erabiltzaileen araberako bilaketa Izenaren araberako bilaketaren emaitza • • • • • • • • • • • • 34 Izen-abizenak Argazkia Berak sartutako deskribapena Zenbat leku zabaldu dituen Zenbat leku berri sortu dituen Zenbat alkatetza dituen Zenbat lagun egin dituen plataforman Irabazitako sariak Zein izan den partekatutako azken kokapena Mezua bidaltzeko aukera Beste erabiltzaileen mezuak Bere lagunek egindako azken kokapen partekatzea\n35. Bilatzailea : erabiltzaileen araberako bilaketa Profilaren informazio osoa erlaitz ezberdinetan antolatuta ere ikus daiteke 35\n36. Gure kokapena zabaldu … “Hemen nago” botoia • Kokapen zehatza bilatzen du eta zabaldu egiten da 36\n37. … Eta partekatu “Hemen zaude” botoia • Twitter eta Facebooken bidez gure kokapena zabaltzeko aukera 37\n38. Lagunak egin Laguna egin • Beste erabiltzaileari eskaera bidaltzen zaio. • Beste erabiltzaile baten laguna ez bazara bere profila ikus dezakezu. • Laguna duzunean, iruzkinak eta elkarrizketak egiteko aukera izango duzu. 38\n39. Nola parte hartu. Erabilpena pausuz-pausu Sakelako telefonoen bidez 39\n40. • Doako aplikazioak dira, bai Android eta bai iOS sistemetarako. Hauek zuzenean plataforma bakoitzeko merkatuan deskarga daitezke. • Android sistemakoa deskargatzeko: https://play.google.com/store/apps/details?id=com.irontec.mintzatu • iOS sistemakoa deskargatzeko: https://itunes.apple.com/US/app/id742206894?mt=8 40\n41. Android sistemako aplikazioa Hasiera Hasierako pantaila • Mintzatu zer den azalpena • Atzamarrarekin ezkerretik eskumara pasa daitezke edo goiko Play botoia sakatuz 41\n42. Izena ematea eta saioa hastea Izena emateko pantaila • Izena eman edo saioa hasteko • Facebook Connect-en bidez saioa hasteko aukera. Facebookek baimena eskatuko du 42\n43. Izena ematea eta saioa hastea Izena emateko pausuak • Izena eman aukeratuz gero, errejistro pantaileko inprimakia bete beharra dago. • Eskatzen diren datuak: posta elektronikoko helbidea, plataforman erabiliko dugun izena/ezizena eta pasahitza. 43\n44. Saioa hastea Saioa hasi • Plataforman erabilitako posta elektronikoa eta pasahitza sartu. • Pasahitza ahaztuta izatekotan, badago berreskuratzeko aukera. 44\n45. Erabiltzen hasi : lehenengo pantaila Lehenengo pantaila • Saioa hasita dugunean pantaila hau agertuko da. • Gure uneko kokapen geografikoaren inguruan etiketatu izan diren lekuak agertzen dira, mapa eta lekuaren izenarekin. • Menu nagusian sartzeko aukera ere badugu, goiko partean eta ezkerrean agertzen den Mintzatu (m) logoa sakatuz. • Lupako ikonoa sakatuz (goian eta eskumako aldean), bilaketa pertsonalizatua egin genezake. 45\n46. Bilaketak: lekuak eta erabiltzaileak bilatu Lekuak eta jendea bilatzeko • Luparen bidez bilaketa egin genezake, bai lekuak eta bai erabiltzaileak bilatzeko. • Lekua bilatzeko: • “Lekuak” aukera sakatu → lekuaren izena idatzi → luparen ikonoa sakatu. • Bilaketaren araberako lekuak erakutsiko dizkigu. Leku berri bat sortzeko aukera izango dugu baita ere. • Erabiltzaile bat bilatzeko: • “Jendea” aukera sakatu → erabiltzailearen izena idatzi → luparen ikonoa sakatu. • Bilatutako izenaren arabera plataforman dauden erabiltzaileen zerrenda agertuko zaigu. 46\n47. Menua eta aukerak Menuaren aukerak • Mintzaturen logoa (m) sakatu. • Aukera ezberdinak: Lekuak / Lagunak / Esploratu / Profila / Ezarpenak • Botoi bakoitzak pantaila ezberdin batetara bideratuko gaitu. 47\n48. Menuaren aukerak : Lekuak Menuaren aukerak :: Lekuak • Etiketatu izan diren azken lekuen zerrenda ikusiko dugu. 48\n49. Menuaren aukerak : Lagunak Menuaren aukerak :: Lagunak • Plataforman egin ditugun lagunen zerrenda ikus dezakegu. • Lagunen profilak zabaltzeko aukera daukagu eta hauen jarduera ikusteko. • Izena eta profilean duen argazkia agertuko zaizkigu. 49\n50. Menuaren aukerak : Esploratu Menuaren aukerak :: Esploratu • Mintzatun etiketatutako leku guztien mapa. • Etiketen ikonoen arabera zein motatakoak diren ezberdindu genitzake. • Mapa handitu daiteke, zehatzago ikusteko. 50\n51. Menuaren aukerak : Profila Menuaren aukerak :: Profila • Norberaren profila ikusteko aukera. • Zer ikusiko dugu? • Gure argazkiak • Check-in egin izan dugun lekuen zerrenda • Laguna egiteko eskaerak • Check-in egin izan dugun azken lekua • Lortutako alkatetzak • Lortutako domina edo garaikurrak 51\n52. Menuaren aukerak : Ezarpenak Menuaren aukerak :: Ezarpenak • Zer egin genezake atal honetan? • Saioa itxi: Erabiltzailearen saioa itxi. • Sare sozialak: Mintzatu kontua norberaren beste sare sozialetako kontuekin lotu (Twitter eta Facebook). • Lizentziak: Aplikazioaren lizentziak berrikusi. 52\n53. Lekuen profila Lekuak: Leku baten etiketan sakatuz gero edo pertsonalizatutako bilaketaren baten emaitzean sakatzerakoan, leku horren profila agertuko zaigu: • Lekuaren datu fisikoak. • Argazkiak. • Berton check-in egin izan duten azken erabiltzaileen zerrenda. • Iruzkinak egin ditzakegu (bunbuiloaren ikonoan – goian eta eskumatara). • Check-in egiteko aukera dago (izarraren ikonoak sakatuz – goian eta eskumatara). • Argazki gehiago igotzeko aukera dago (kamararen ikonoa sakatuz – goian eta ezkerretara). 53\n54. iOS sistemako aplikazioa Hasiera Hasierako pantaila • Mintzatu zer den azalpena • Atzamarrarekin ezkerretik eskumara pasa daitezke edo goiko Play botoia sakatuz • “Parte hartu” botoia sakatuz izen ematera sartzen da. 54\n55. Izena ematea eta saioa hastea Izena emateko pantaila • Izena eman edo saioa hasteko • Facebook Connect-en bidez saioa hasteko aukera. Facebookek baimena eskatuko du 55\n56. Izena ematea eta saioa hastea Izena emateko pausuak • Izena eman aukeratuz gero, errejistro pantaileko inprimakia bete beharra dago. • Eskatzen diren datuak: posta elektronikoko helbidea, plataforman erabiliko dugun izena/ezizena eta pasahitza. 56\n57. Saioa hastea Saioa hasi • Plataforman erabilitako posta elektronikoa eta pasahitza sartu. • Pasahitza ahaztuta izatekotan, badago berreskuratzeko aukera. 57\n58. Erabiltzen hasi : lehenengo pantaila Lehenengo pantaila • Saioa hasita dugunean pantaila hau agertuko da. • Gure uneko kokapen geografikoaren inguruan etiketatu izan diren lekuak agertzen dira, mapa eta lekuaren izenarekin. • Menu nagusian sartzeko aukera ere badugu, beheko lerroan dauden aukerak sakatuz. • Lupako ikonoa sakatuz (behean eta eskumako aldean), bilaketa pertsonalizatua egin genezake. 58\n59. Bilaketak: lekuak eta erabiltzaileak bilatu Lekuak eta jendea bilatzeko • Luparen bidez bilaketa egin genezake, bai lekuak eta bai erabiltzaileak bilatzeko. • Lekua bilatzeko: • “Lekuak” aukera sakatu → lekuaren izena idatzi → luparen ikonoa sakatu. • Bilaketaren araberako lekuak erakutsiko dizkigu. Leku berri bat sortzeko aukera izango dugu baita ere. • Erabiltzaile bat bilatzeko: • “Jendea” aukera sakatu → erabiltzailearen izena idatzi → luparen ikonoa sakatu. • Bilatutako izenaren arabera plataforman dauden erabiltzaileen zerrenda agertuko zaigu. 59\n60. Menua eta aukerak Menuaren aukerak • Beheko partean beti ikusgai. • Aukera ezberdinak: Lekuak / Lagunak / Esploratu / Profila / Bilatu • Botoi bakoitzak pantaila ezberdin batetara bideratuko gaitu. 60\n61. Menuaren aukerak : Lekuak Menuaren aukerak :: Lekuak • Etiketatu izan diren azken lekuen zerrenda ikusiko dugu. • Leku bat sakatuz gero horren aukera guztiak ikusiko ditugu: • Lekuaren datu fisikoak. • Argazkiak. • Berton check-in egin izan duten azken erabiltzaileen zerrenda. • Iruzkinak egin ditzakegu (Iruzkina atalean sakatuz eta hurrengo pantailako gehitu ikonoa aukeratuz ). • Check-in egiteko aukera dago (goian eta eskumatara). • Argazki gehiago igotzeko aukera dago (check-in aukeratuz, kamararen ikonoan sakatuz– goian eta ezkerretara). 61\n62. Menuaren aukerak : Lagunak Menuaren aukerak :: Lagunak • Plataforman egin ditugun lagunen zerrenda ikus dezakegu. • Lagunen profilak zabaltzeko aukera daukagu eta hauen jarduera ikusteko. • Izena eta profilean duen argazkia agertuko zaizkigu. Eta check-in egin izan duen azken lekua. • Erabiltzaile horrek lortutako alkatetzak eta dominak. Hauetako batean sakatuz, dagokion zerrenda ikusiko dugu. • Atzera joateko goian eta ezkerretara. 62\n63. Menuaren aukerak : Esploratu Menuaren aukerak :: Esploratu • Mintzatun etiketatutako leku guztien mapa. • Etiketen ikonoen arabera zein motatakoak diren ezberdindu genitzake. • Mapa handitu daiteke, zehatzago ikusteko. 63\n64. Menuaren aukerak : Profila Menuaren aukerak :: Profila • Norberaren profila ikusteko aukera. • Zer ikusiko dugu? • Gure argazkiak • Check-in egin izan dugun lekuen zerrenda • Laguna egiteko eskaerak • Check-in egin izan dugun azken lekua • Lortutako alkatetzak • Lortutako domina edo garaikurrak • Plataforman argitaratutako irudiak • Ezarpenetara sartzeko aukera: sare sozialak lotzeko (Facebook eta Twitter); Saioa ixteko; eta lizentziak ezagutzeko. 64\n65. Lagunduko gaituzu Mintzatu zabaltzen? 65\n66. Noretzat gerta daiteke interesgarria Mintzatuk gizartearen alor ezberdinetan erabil daitekeela eta baita helburu ezberdinekin aplikatzea ere posible dela uste dugu. Horrela, esparru ezberdin hauetarako aprobetxagarria izan zitekeen: • Publiko orokorrarentzat: guztion artean leku euskaldunen sarea osatzeko aukera dugu. • Erakunde publikoak: euskaraz egiten dutela eta hizkuntzarekiko ardura azaleratzeko aukera izango dute. • Hezkuntza munduan eta ikasleentzat: euskara ikasten ari diren erabiltzaileek euskaraz praktikatzeko lekuak aurki ditzakete. Euskaltegi, elkarte eta erakundeek berton euskaraz egiten dutela adierazteko aukera daukate. • Negozioak, dendak eta ostalaritza arloa: negozioetako jabeek ere euskararekiko ardura eta konpromisoa erakutsi dezakete. 66\n67. • Mundu osoko Euskal Etxeak agertzeko aukera daukate. Munduan zehar sakabanatuta dauden euskaldunak nora joan eta elkartzeko lekua aurkitu ahal izango lukete. • Euskal jaiak, euskararen aldeko jaiak: urtean zehar euskararen aldeko jai eta ekimen ezberdinak ospatzen dira munduko hainbat tokitan (ikastolen aldeko jai ezberdinak, Korrika, AEK eguna, Euskararen Nazioarteko Eguna … ). Hauetan ere Mintzatu ardatz geografikoa bihurtu daiteke. Beste ideiarik otu zaizu? Jarri gurekin harremanetan eta komentatuko dugu!! 67\n68. Elkarkidetza aukerak Mintzatu euskararen erreminta transbersala da eta helburu eta egitasmo ezberdinekin lotu daiteke. Egun, adibidez, Mintzanet plataformari lotura egin diogu Mintzaturen webgunetik, euskaraz internet bidezko bideokonferentzia bat egin nahi duten erabiltzaileek errazago topatzeko inguruko beste erabiltzaile batzuk. Baina beste hamaika aplikazio izan ditzake! Azkue Fundaziotik ateak zabalik ditugu mundu osoko euskalzaleontzat. Egitasmo edo ideia bat badaukazue eta Mintzatu erabili nahi izanez gero, etorri eta kontatu eta zabalduko dugu! 68\n69. Has gaitezen euskaraz mintzatzen garen lekuak etiketatzen! Eskerrik asko!\nMintzatu - bertsio berria (2013). Durangoko Azokako aurkezpena


Argitaratua: vendredi 29 août 2014, 13:05\nAgerraldi kopurua 1543\n"Duela" eta "orain dela", esapide fosilduak ote?\nSortua: 18 mai 2022\n"Duela" eta "orain dela" gisako denborazko esapideak uste genuena baino askeagoak direla argitzea da sarrera honen helburua.\nHelduen euskalduntzearen alorreko metodologiagintzan ikertzaile bat gaitzeko beka-deialdia egin du HABEk\nSortua: 4 mai 2022\nHelduen euskalduntzearen didaktika aplikatuaren metodologiagintzaren eremuan aditu gisako prestakuntza eskaintzea da helburua.\nHABEren egoitza nagusian izango da bekaldia, Donostian, 24 hilabetez.\nEskariak aurkezteko epea hilabetekoa izango da ebazpenaren argitaratze-egunaren biharamunetik hasita.


Zortzi koronabirus kasu berri Oarsoaldean : Oarsoaldeko Hitza\nAtzoko datuen arabera, zortzi pertsonatan hazi egin da koronabirusagatik gaixo direnen kopurua Oarsoaldean. Errenterian eta Pasaian izan da hazkundea.\nOsasun Sailak herriz herri koronabirus kasuen berri emateko txostena publiko egiteari ekin zion hilaren 18an. Gaur, atzoko (martxoak 25) 20:00etan jasota zituen datuen berri eman du. Errenteria-Oreretan (+7) eta Pasaian (+3) hazi dira Covid-19a dutenen kasuak eskualdean. Lezon, berberean jarraitzen dute, lau kasutan. Oiartzunen ere, hilaren 24ko datua errepikatu da.\nHorren arabera, honakoak dira Oarsoaldean konfirmatutako kasuak (parentesi artean, hilaren 24ko datuekiko aldea).\nPasaia: 19 (+1). 1.000 biztanleko koronabirus kasuak: 1,13\nOiartzun: 7 (=). 1.000 biztanleko koronabirus kasuak: 0,67\nErrenteria-Orereta:29 (+7). 1.000 biztanleko koronabirus kasuak: 0,72\nLezo: 4 (=). 1.000 biztanleko koronabirus kasuak: 0,65\nJarraian dagoen grafikoan, kasuen bilakaera herriz herri hilaren 18tik.\nOsasun Sailak eman berri duen informazio txosten osoa, beheko estekan.\nOsasun Sailaren koronabirusaren datuen analisi txostena (2020-03-25, 20:00etan)\nErlazionatutako edukiaOarsoaldeko koronabirus kasuak, martxoak 25Oarsoaldeko koronabirus kasuak, martxoak 24Oarsoaldeko koronabirus kasuak, martxoak 23\nDonibanen "emergentziazko neurriak" martxan jartzeko proposamena luzatu du EH Bilduk\nLezoko taberna bat itxiarazi dute, jabeak COVID-19agatik positibo eman duelako


Epidemia, ghettoan - Zientzia Kaiera\n1. irudia: Varsoviako ghettoko merkatua 1941. urtean. (Iturria: Albert Cuisian / Das Bundesarchiv)\n2. irudia: Varsoviako ghettoaren sarrera, 1941eko otsailean. Argazkiko kartelean irakurtzen da: “Koarentenan dagoen epidemia-eremua. Bakarrik trafikoari uzten zaio gelditu gabe pasatzen”. (Argazkia: United States Holocaust Memorial Museum)\nArgitalpen-data: 2020/10/13 · Atala: Dibulgazioa, Kolaborazioak\nTuberkulosiak batez ere birikei eragiten die eta erraz kutsatzen da airean zehar. Egokiro tratatzen ez bada, eten gabeko eztula eragiten […]\n[…] Juan Ignacio Perez Iglesias / 2020-10-13 / 429 hitz […]\nAsteon zientzia begi-bistan #320 – Zientzia Kaiera\n[…] rickettsia prowazekii bakterioak sortuta) bertan izan zituen agerraldiak (eta eragindako hildakoak) azaltzen dira artikulu honetan. Horren harira, ikerketa bat: tifusaren epidemiaren dinamika simulatzeko zenbait eredu […]


Igor Etxabe: “Historian zehar gure herrialdeak izan dituen bertute eta gabeziak aintzat hartzen badira, zehatzago finkatu daitezke euskal ekonomiak eman beharreko urratsak” – UEU365\nAzaroaren 14an Ekonomialari Euskaldunen I. Biltzarra egingo da Donostian, UEU eta Ekonomisten Euskal Elkargoaren ekimenez. Bertan “Eibar berrasmatzen, 1700-2016” komunikazioa aurkeztuko du Igor Etxabe Iruretagoiena UPV/EHUko irakasle eta ikertzaileak.\n“Eibar berrasmatzen, 1700-2016” Horixe biltzarrean aurkeztuko duzun gaia. Zer da zehatz mehatz aurkeztuko duzuna?\nGure aurkezpenean Eibarrek azken hiru mende pasatxotan bizi izandako bilakaera ekonomikoa aztertuko dugu. Ibilbide oparo honetan udalerriak hainbat erronka gogor gainditu behar izan ditu (gerrak, industria-egituraren berrantolaketak, teknologia aldaketak, eskariaren gorabeherak, etab.) eta mehatxu hauen guztien aurrean berebiziko erresilientzia ahalmena izan du. Horretarako ezinbestekoak izan dira egoera berrietara egokitzeko garatu dituzten mekanismoak eta tokiko aktoreek egin duten ekarpena.\nEibarrek bere burua birmoldatzeko erakutsi duen gaitasuna azpimarratu nahi dugu; bai esparru ekonomikoan eta baita gobernantzan ere. Perspektiba historiko batetik, herriko industriaren arrakasta ulertzeko giltzarri jotzen ditugu, besteak beste, Eibarko giza-kapital kualifikatua, herritarren ekintzailetza eta berrikuntzarako sena; eragile desberdinen (formalak eta informalak) arteko sare sozial mardula; eta hainbat larrialdi egoera kudeatzeko formulatu dituzten politika eraginkorrak. Faktore hauek guztiak identifikatzea oso garrantzitsua da; ez bakarrik Eibarko industrializazioa hobeto ulertzeko, baita udalerriz gaindiko dimentsio batetik egiten diren hurbilketa ekonomikoek izan ditzaketen hutsuneak estaltzeko ere.\nAtzera begirada batek aukera paregabea eskaintzen digu gure ekonomiaren analisi historiko bat egiteko eta iraganeko ereduaren ezaugarriak hautemateko. Bi dira mota honetako azterketa baten abantaila esanguratsuenak: batetik, modu zuzenago batean interpretatu daitezke gaur egun Euskal Herriari erasaten dioten gertakariak, afera horien testuingurua eta kausa-ondorio efektuak barneratzera iritsi gaitezkeelako. Bestetik, zehatzago finkatu daitezke euskal ekonomiak epe motz eta ertainean eman beharreko urratsak; beti ere, historian zehar gure herrialdeak izan dituen bertute eta gabeziak aintzat hartzen badira.\nZentzu honetan, oso garrantzitsua da gisa honetako biltzarrak antolatzea eta ekonomiaren esparruan aritzen garenon artean hausnarketa partekatu bat gauzatzea. Orain arte ez bezala, ekimen hauetan guztietan ateratako ondorioak gehiago hartu beharko lirateke kontuan etorkizuneko politikak erabakitzerakoan. Bestela, harri berdinarekin behin eta berriz tupust egiteko arriskua daukagu.


Jackson konderria (Oregon) - Wikipedia, entziklopedia askea.\nJackson konderria (Oregon)\n7.209,36 km2 (%99.35)\n46,88 km2 (%0.65)\nJackson konderria (ingelesez: Jackson County) Oregonko konderri bat da, Ameriketako Estatu Batuetan. Hiriburua Medford da. 2010eko zentsuaren arabera 203.206 biztanle zituen, Jackson kilometro koadroko azaleran.\nJackson konderriak 7.256,24 kilometro koadro ditu. Horietatik 46,88 ura dira. Beste 7.209,36 lurra dira. Biztanleria dentsitatea 28 da.\n2010eko zentsoan bizi ziren 203.206 pertsonetatik 191.768 txuriak edo hispanoak dira. Horietatik hispano edo latino kategorian 21.745 dira. 1.227 beltzak edo afroamerikarrak. 1.874 amerikar natiboak ziren eta 562 Hawaii edo Pazifikoko irletako natiboak. 2.304 asiarrak ziren. Bestelako arraza bat kategorian 229 biztanle daude. Bukatzeko euren burua arraza bat baino gehiagotan 5.242 pertsonek kokatzen zuten.\nFitxategi:USA Jackson County, Oregon age pyramid.svg\nMultimedia: Jackson County, Oregon


BELARTZA-2 GELDITU: BELARTZA 2-KO HIRI PARTAIDETZA PROZESU POLEMIKOA\nAtzo Donostiako Udalbatzan Belartza 2-ko Plan Orokorraren Aldaketa Puntuala tramitatzeko “Herritarren Partaidetza Programa” deitu ziotena ospatu zen. Ekitaldiaren helburua proiektuaren zirriborroaren aurkezpena zen eta herritarrek polemika, salaketa eta gaitzezpenez josi zuten.\nIzan ere, bai atzoko deialdia eta baita aztergai zen dokumentua ere astebeteko aurrerapenez iragarri zituen Udalak bere web orrian. Gutxi balitz, pasa den martxoak 7ra arte herritar eta kolektiboek ez zuten honen berri izan, Añorgako portal bakan batzuetan Udalaren orri informatibo batzuk agertu ziren arte. Zirriboroaren inguruan ere hainbat salaketa egin zituzten auzotarrek, eduki teknikoak ulergaitza egiteaz gain astebeteko epeak ez duelako honen azterketa eta abordatzea ahalbidetzen; jakinda bilkura hau dela proiektuaren osaketan herritarron ekarpenak jasotzeko aukera bakarra.\nLurzoruaren legeak dioenez Plan Orokorrak aldatzen direnean Partaidetza Programa bat burutu behar da eta duen garrantzia dela eta, programak herritarrek honen berri izatea eta dokumentuaren osaketan haien ekarpenak jasotzea ziurtatu behar ditu.\nBelartza 2-ko makropoligonoaren proiektuak (209.000m2-ko zabalera) udalerri osoan eta arlo askotan du eragina: komertzio txikiengan, mugikortasunean eta baita hiriaren eraztun berdearen suntsiketan ere; izan ere, landa-eremua urbanizatzeak kalte larriak eragingo lituzke fauna eta flora babestuak dauden eremuan.\nGarberako HAPO-ak lur komertzialaren 20.000 m2-ko zabalpena suposatzen du eta gainera eskaintza gehiago zabaltzen da Ilunbeko 35 000m2-ko Plan Bereziarekin. Belartza 2ren zabalerak, Anoetako 24 estadioren baliokideak, Garberaren zabalpenaren komertzia zoruaren azalera laukoiztu egiten du. Argi dago Udal Gobernuaren asmoa zein den, erloju kontra azalera haundiko saltokien sorrera onartzea, Eusko Jaurlaritzak hauen eraikitzea mugatzen duen PTS-aren Jarduera Ekonomikoen artikuluen berridazketa onartu baino lehen.\nSaltoki erraldoi honen eraikuntzaren hirigintzako tramitazioa hasierako fasean dago Eusko Jaurlaritzako Ingurugiro Ebaluazio Estrategikoan eta beraz, honen zirriborroan aldaketa esanguratsuak egin daitezke. Izan ere ingurumen ebaluaketak proiektuan gizarte eta ingurumen izango dituen talkak neurtu eta neurtzen baititu. Bertan azaleratu zenez aurkeztutako borradoreak etzitun barneratzen ez ekonomiko ikerketarik, ez mugikortasun estudiorik ezta euren eraginen ondorioko inguruan egindako lanik; aurkeztutako proiektu eta planoak etzituzten barneratzen Eusko Jaurlaritzak babestu beharreko 60.000m2 zuhaitz eta basorik urbanizaziotik kanporatzen .\nSinisgaitza gertatzen da partaidetzarako aukera bakarra ematen duen HAPOren aldaketarako borradorearen aurkezpenak, proiektuaren eraginak eta talkak ez neurtu, ez ikertu, ez barneratu egiteak, izan ere herritarrek ezin baitituzte ezagutu proiektuaren dimentsio erreala.\nUdalbatzara bertaratutakoek Partaidetza programa, astebeteko aurrerapena izan zuen deialdi polemikoa eta baita edukia bera ere, etikoki gaitzesgarriak eta politikoki onartezinak zirela esan zuten. Bai herritarrek eta baita Belartza 2 Gelditu plataformak ere, hiru eskaera egin zizkioten udal gobernuari: herri partaidetzarako bigarren deialdi bat, idatzizko ekarpenak onartzea eta arduradun politikoek Añorgan aurkezpen bilera bat egitea. Enrique Ramos hiru eskakizunetara uko egin zion nahiz eta partaidetza teknikariek, udal barne protokoloak ez eperik ez berriro vilera egiteko mugarik ez ziola jartzen bertan aitortu zuten.\nBelartza 2 Gelditu Plataformak argi salatu du Belartza 2 makropoligonoaren HAPO-rako Partaidetza Programa eskaparate bat besterik ez dela izan. Herritarron partaidetzarako alferrik izateaz gain, udalbatzak estrategikoki jokatu duela tramite hutsa izan den bilkura honekin epeak bizkortzeko, Eusko Jaurlaritzak makroproiektua geldiarazi dezakeen PTS-aren moldaketak egin aurretik.\nBelartza 2 makroplogono komertziala eraiki nahi duten gunea\nPublicado por Belartza-2 gelditu en 6:35


Cookien politika - Zarauzko Eraztun Berde Urdina\nMartxoaren 30eko 13/2012 Errege Lege Dekretuak xedatzen du zenbaterainoko xehetasunak eman behar diren cookie-ei buruz; horri jarraituz, orri honetan jakinarazten dugu zein den Eraztun Berde Urdinaren webguneko cookie-en politika. Cookie bat webgune jakin batzuetan sartzean ordenagailuetara deskargatzen den fitxategia da. Besteak beste, cookie-ek erabiltzaile edo ekipo baten nabigazio ohiturei buruzko informazioa bildu eta berreskuratzeko bidea ematen diote webguneari. Zein informazio jaso duten eta ekipoa nola erabiltzen den edota erabiltzailea nor den ezagutzeko balia daitezke.\nGure webgunean cookie propioak eta hirugarrenenak erabiltzen ditugu. www. eraztunberdeurdina.eus-ren webguneak erabiltzen dituen hirugarrenen cookie-ak Google Analytics-en analisi cookie-ak dira; ez du publizitate cookie-rik edo portaera-publizitatearekin lotutakorik erabiltzen.\nAnalisi cookie-ek erabiltzaile kopurua zenbatzea ahalbidetzen dute eta, horrenbestez, web-zerbitzua erabiltzen dutenen estatistika neurketak eta analisiak egitea. Eraztun Berde Urdinaren webgunearen nabigazioa aztertzen da, zerbitzuen eskaintza hobetzearren.


2016(e)ko Irailaren 28a - 2017(e)ko Martxoaren 26a\nErakusketa hau Bilboko Euskal Museoak zaintzen dituen irudien altxor txiki bat da: Eulalia Abaituaren (Bilbo, 1853-1943) argazki-artxiboa. Estereoskopiak 16+16 delakoa Museoak egile horri eskaintzen dion zazpigarren erakusketa da. Ohiko formatuak hautsiz, erakusketa bi edukiren arteko batuketa da: iragan bisuala, 3 dimentsioko betaurrekoekin ikusiko duguna, eta ahozko orainaldia, audiogidekin femenino pluralean entzungo duguna.\nEstereoskopiak 16+16 ibilbiderako, Museoak ezinbesteko bi tresna hauek emango dizkie bisitariei: betaurrekoak, ikusteko, eta entzungailuak, entzuteko. Erakusketak ez dauka ibilbide finkorik zehaztuta; hortaz, bakoitzak bere norabidea aukeratu ahal izango du.\nDeskargatu: ERAKUSKETA IBILTARIAREN TXOSTENA


97 IRRATIA Archives - Page 6 of 7 - Arrosa\nArratsaldeon eta ongi etorriak Lur eta Murmur irratsaiora. Hemen gaituzue, bi ostegunero bezala, Bilboko 97 irrati askeko estudioetatik, lurrari ahotsa ematen.\nAtlantiko beltza ikastaroan ari dira Katakrak liburudendan. Isil isilik hurbildu gara, baina bertako doinuek dantzan jarri gaituzte gu ere. Musika beltza maite dugunez… entzuten jarraitu dugu. Angela Davis Euskal Herrian Bisitan datorkigu aktibista afroamerikarra. Angela Davis gure laguna da! Bere omenezko kantuak, bere hitzak entzun ditugu, eta hemen egitekoak direnak gogoratu ditugu. Ilbeltza eta nobela […]\nAshraf Fayadh heriotzera kondenatu dute Saudi Arabian. Eta guk nazioarteko elkartasunez, guk ere, irratsaio berezi bat egin gura izan dugu 97 irratian. Bere poemak euskarara ekarri dituen Ignazio Aiestaran poeta elkarrizketatu dugu Iruñean. Katakrak eta Garoa liburudendetan irakurraldiak egingo dira, eta gure irrati emankizunean ere bere poemak eta Palestinako beste poema batzuk irakurri ditugu. Elkartasun […]\nDurangoko azokaren ajearekin egin dugu #bidegorritik saioa. Entzun aldizkariko 2015. urteko diskoa entzuteari ekin, eta aurten ere uzta oparoa utzi digu euskal musika panoramak. La Basu, 2Zio, Anestesia, Eten, Larregi, Jp lohian eta beste entzun ditugu 97 irratian. Kabi@ egitarautik harago Bergarako Txapa irrati libreko Mikel eta Bilbo Hiria irratian aritzen den Jabi ere gurekin […]\nEuskararen nazioarteko egunean ere, musika entzuten jarri gara. New Orleansen hasi dugu saioa, eta batetik bestera aritu gara musika eta hitzak entzuten. Kantuek Ondarrurarte eroan gaituzte, eta Durangoko azokara joateko gonbidapena be hartu dugu. Beste guztia, entzutea izan da.\nBizikleta hartu, eta irratiz irrati Durangoko Azokara joateko bidea hartu dugu. Izan ere ospakizunez betetakoa izango da aurtengoa. Eta musikarekin garaian aurrera eta atzera egon bgara. Kantuak gogoratu eta bertsio batzuk entzuten, tarteka kanturik eta diskorik barrienak ere entzunaz. Memoria ariketatik, gozatzeko entzunaldi batera. Gozatu zuok ere. informazio gehiago: bidegorritik.irratia.com\nKristian Etxaluz, Ander Lipus, Maika Etxekopar eta Javi Barandiaran aktoreak hurbildu dira irrati estudiora. Etxekoak dira. Eta Artedramak aurkezten duen azken obrari buruz aritu gara beraiekin berbetan. Lasai lasai. Patxadaz antzerki lan honi buruz, antzerkigintza aztertuz.\n12 azaroa, 2015 | 0 Komentarioak\nKantu txikien indarra erakustera etorri zaigu Josu Bergara abeslaria. Kitarra eskuan, kantu batzuk eskaini eta solasaldi atsegina izan dugu musikaz, diskoaz, sareaz eta komunitateaz. Bizitza azkarrago bizi nahi dutenek aspertzeko beta hartu dezakete elkarrizketa entzunez, sakontasuneko gaiak kantu hartera ekartzen saiatu gara eta.


Zure GAA ezagutzen al duzu? | Bio2fit\nGehienezko abiadura aerobikoa abiadura korrikalariak bere oxigeno kopuru maximoa (VO2max) kontsumitzen duen bitartean exekutatzen da.\nAbiadura aerobikoa ahalik eta gehien ezagutzea da zure prestakuntza erritmoa zehazteko eta errendimendu hobekuntzako adierazle on bat.\nBihotz pultsuen arabera edota GAAren arabera korrika egin\nGAA-k egindako prestakuntza intentsitate bera ere ezartzen du% -ean garatzen den saioan, haien zonak arrazako erritmoek zehazten baitituzte.\nHori dela eta, zure GAAaren% 80 prestatzea beti abiadura bera izango da. Aitzitik, pulsazioek ez dute modu berean funtzionatzen, horiekin modu ezberdinetan egiten dugu lan. Organismoaren erantzuna ahalegin bat da eta faktoreek aldatu egin dezakete, hala nola, beroa, estresa, atsedena, nekea, eta abar.\nHorrela, zure bihotza tasa% bi saioak 80 ez du beti gertatzen erritmo berean, egunaren gehiago atseden bazara eta egun bat baino tasa handiagoa roll temperature’ll gradu gutxi izan denean aurkituko duzu nekatuta gehiago zuri edo oso beroa.\nGAA-aren prestakuntza gure workoutsak optimizatzeko modurik onena da. Horrek ez du esan nahi bihotz-maiztasunaren monitorizazioa alde batera utziko dugula, prestakuntza egokia datuen konbinatutako bi lanetan oinarrituta dagoela.\nHala ere, kontuan hartu behar da saioaren helburuaren arabera bestea baino pisu handiagoa izango dela. Azken finean, GAA prestakuntza eta pulsazioen estimulua dira erantzuna. GAAn estimulazioa beti berdina da, adibidez, X erritmoan lan egiten du, nire organismoaren erantzun aldakorreko (bihotzeko pultsazioak) estimulu horri.\nNola kalkulatu zure GAA\nZure Gehienezko abiadura aerobikoa (GAA) aurkitzeko, badaude hainbat probak (Beep Test (Shuttle Run), 1000 metroko proba, proba 3 eta 6 minutu., proba 1600 metroko, 2000 metroko proba, inkrementala proba Gehienez Track, eta abar).\nGure proposamena Semicooper proba edo 6 minutu egitea da.\nProtokoloak 6 minututan ahalik eta distantzia ahalik eta gehien bidaiatzea du etengabeko erritmoa mantentzeko eta formula hau da:\nGehienezko abiadura aerobikoa\n(GAA) = 3600000 / espazioa metroko x 10 = segundotan\nAdibide batekin hobeto ikusiko duzu:\n6 minututan 1500 metroko distantzia bidaiatzen duzunean,\nGAA = 3600000/1500 X 10 = 240 ‘/ km, min / km 4:00 (15 km / h) izango litzateke.\nProba egiteko kontuan hartu beharreko alderdiak.\n20-25 minutuz berotu egiten da. ondoren, tarte luzeak egin ditzazke zure gorputza aktibatzeko.\nEgin proba, ahal bada, atletismoaren pista, abiadura maximoan.\nProba honen emaitza (batez besteko abiadura) GAA izango da eta balio honetatik ehunekoak eta prestakuntza-guneak zehaztuko ditugu.\nGogoan izan zure VAM zehaztapenak edo distantziak aztertzea probabilitatearen antzekoa den kasuetan, gure datuek zehatzagoa izango delarik.\nGomendatzen da 3-4 astez behin egiten den proba denboraldi osoan zehar lortutako bilakaera doitzeko.\nNola aplikatu nire VAM nire prestakuntza-programa\nGoian kontuan hartuta, erakutsiko dugu fundazio bat, beraz, zure prestakuntza-tokiak hartu ahal izango duzu, eta, beraz, hainbat eman dezakezu zure workouts, eta zuk gehiago motibatu egingo da eta hobeto laguntzeko.\nEntrenamenduko zonak konfiguratu\nsinplifikatu eredu batean oinarritutako bi mugak hiru gune bereizten on ordezkatzen odol laktato mailan edo arnasketa aldaketa fisiologiko arabera neur proposatzen dugu.\nAldaketa horiek askoz botere gorputza Intentsitate maila bakoitzean onartzeko sistema desberdinak ekarpena egin dute eta, beraz, askotan atalasea aerobic mintzo (banantzen zona 1 eta 2) eta atalase anaerobikoa (banantzen zona 2 eta 3 ).\nZure prestakuntza-planaren barruan, garrantzitsua da zonalde ezberdinetan entrenamenduak sartzea; Zure workouts guztiak 1 eremuan daude (erritmo motela), epe luzera geldituko zara; Zure workouts guztiak 3 zona dira bada, ezinbestean izango duzu entrenamendu gehiegizko eremuan sartzea eta lesioak etorriko dira.\nGure aholkuak zamaren trebakuntza polarizatu bat burutzea da, 1 eremuan lan egiten dutenak, 3 eremuko zati garrantzitsu bat eta 2 edo bitarteko eremu txikiak.\nBanaketa hori besterik erreferentzia bat egokitu beharko da denboraldia, eta atleta bakoitzaren baldintza zona 1. lan gehiago denboraldiko lehen zatian eta zona 3 (eta zona 2) bezala ere barne programazioaren arabera da lehiakei buruz\nPrestakuntza-planetan proposatutako erritmoen arabera, honako hau aplikatu dezakezu:\nR1 = <GAAaren% 65\nR2 =% 65 -85% GAA\nR3 => GAAaren% 85\nZehaztu ehuneko bakoitzaren abiadura kalkulatzeko, erabili formula hau\nGAA x (GAA / 100)\nNormalean, esperientziak kontatzen digu segmentu bakoitzeko egokienak diren erritmoak portzentaje altuena dutenak.\nBeraz, gure kirolariaren adibidea jarraituz, 15km / h-ko GAA batekin, haien erritmoak honelako itxura izango lukete:\nR1 = <65% x (15km / h / 100) = 9,75 km / h (06:09 min / km)\nR2 = 65-80% = 9.75-12.75 km / h\nR3 => 80% x (15km / h / 100) = 12,75 km / h (04:42 min / km)\nHalaber, bada, bihotz FC harreman bat, gutxi gorabehera of + 5% lasterketa urrats bakoitzeko gehikuntza bat erabiliz, berriz, gure bihotza gehienezko FC% 100 da.\nAzkenik, gehitu duten lan ereduak eraginkor bihurtu, proba errepikatu behar da maiztasuna jakin batekin, beraz, gure erritmoak karrera eguneratzea, hobetzea digu eta baita gure hasierako helburua gainditzen laguntzen.\nHalaber, gehitu du hori ez da zuzena bada lan-programa antolatua, erritmoak ez dute zehatz eta ezagun, eta are kirolari profesionala izan, hainbat eta hainbat faktore direla datu horiek tratatzeko behar dugu, ez da jarraian eragiteko distantzia batzuk eta gure eguneroko saioetarako erreferentzia gisa soilik.\nAhaleginaren iraupenari dagokionez (gehienez denbora ahaleginaren intentsitate jakin bat mantendu ahal izan genuenean) hurrengo aipamenak egin beharko genituzke:\n% GAA Iraupena (min)\n120 % 01:30 – 02:00 min\n110 % 02: 00-03: 00 min\n100 % 04: 00-10: 00 min\n90 % 15: 00-40: 00 min\n80 % 01: 00-02: 00 ordu\n70 % orduak\nErreferentzia bat eta errepide lasterketa adibidez lehiaketa baten aurrean, behar bezala trebatutako kirolari jarraituz erritmo karrera mantendu liteke:\nDistantzia % GAA\n10 Km 80-90 %\n21 Km 75-80 %\n42 Km 70-80 %\n100 km 60-65 %\n24 Orduko k. 50-60 %\nGAA ezagutzea erresistentzia aerobikoa prestatzeko alternatiba baliagarria eta eraginkorra da. Badira proba asko zure GAA zehazteko, zure kirol hobekien egokitzen dena aukeratu eta zure GAA ezagutu erremindu gehiago lortzeko zure sasoietan.\nPrevious Post: 180 mbu eta azkarrago korrika egin\nNext Post: EPOC edo errekuntza geroko erreakzioa


IÃ±urrategi, Vallejo eta Zabalzaren erronka berria Himalaian, alpetar estiloan - basqueteam\nNuptse (7.861) mendia igotzen saiatuko dira mendebaldeko hegaletik urriaren erdialdean\nBilbon, 2012ko irailak 13. Alberto Iñurrategi, Juan Vallejo eta Mikel Zabalza Himalaiara itzultzeko zorian daude. Hego Polora iritsi eta kontinentze hotza kometen indarraz bultzatutako leren laguntzaz zeharkatzeko hartu zuten urtebetetik gorako etenaren ondoren, Basque Team-eko hiru alpinista trebatu hauek beren “ingurune naturalera” itzuliko dira, goi-mendietara alegia, eta erronka berri bati aurre egiteko prest egingo dute: Nuptse mendiaren (7.861 m.) hegoaldeko hegala lehendabiziko aldiz alpetar estiloan igotzea.\n2009. urteaz geroztik, Albertok, Juanek eta Mikelek Makalu mendia (8.463 m.), Hornbein korridorea (munduko gailurraren ibilbiderik latzena) edota Broad Peak delakoa (8.047 m.) eskalatzeko espedizioetan parte hartu dute Basque Team-en babespean. Erronka horietan guztietan, alpetar estiloaren aldeko apustua ezinbesteko betebeharra izan da: igoera garraiatzaileen laguntzarik gabe, soka finkorik gabe eta altuerako kanpamenturik gabe egitea.\nFilosofia berari jarraituz, NATURGAS/BBK NUPTSE 2012 ESPEDIZIOAK oso ezaguna ez den mendi bat hartu du helmugatzat. Mendi horrek ez du 8.000 metrotik gorako 14 gailurren erakargarritasuna, baina “anbizio handiko helburua irudikatzen du, zalantzagarritasun handikoa eta berebiziko motibazioa ematen diguna”. Nupse mendia Everestetik hegomendebalderantz kokatuta dago, hiru kilometro eskasera, eta hego hegaletik ikusita, bost kilometro zabaleko horma erraldoia da, goiko aldean bost tontor dituena, 7.700 metrotik gorako altitudean.\nSei aldiz eskalatu da Nepaleko gailur honen tontor nagusia, eta behin baino ez hego hegaletik abiatuta, eta hauxe da, hain zuzen ere, euskal espedizioak gainditu nahi duen erronka. Aurrekaria 1961koa da, eta britainiar alpinista talde bat du protagonista, direnak eta ez direnak egin behar izan baitzuten eskaladaren zailtasun teknikoak gainditzeko. Oraingoan, Iñurrategik, Vallejok eta Zabalzak alpetar estiloari dagozkion mugapenak gaineratu nahi dizkiete orduko zailtasunei. Orain arte, Frantziako kordada bat besterik ez da saiatu, eta helmugatik 160 metro eskasera gelditu ziren.\nTontorreraino eramango dituen bideari dagokionez, NATURGAS BBK NUPTSE 2012 ESPEDIZIOAK ez du aurretiaz finkatu zein den zehazki erabiliko duten bidea. Mendiko baldintza aldakorren jakitun, Iñurrategi, Vallejo eta Zabalza, bide berri bat jorratu nahiz aurretiaz ezarrita daudenei aldaketak egiteko prest azaldu dira. Azken erabakia mendian bertan hartuko dute, alpetar estiloan helburuari ekiteko dauden aukeren arabera.\nHiru mendizaleak Madriletik abiatuko dira astelehenean, irailak 17. Hurrengo egunean Katmandura iritsiko dira, Nepaleko hiriburura, eta ostegunean, hilak 20, beste hegazkin bat hartuko dute Lukla herrira heltzeko. Handik, bost eguneko trekking batez, Chukumera iritsi eta Kanpamentu Nagusia finkatuko dute, 4.600 metroko altitudean.\nHara iritsitakoan, espediziokideek inguruneko tontorretara egokitze-igoera arinak egitea espero dute, eta prestaketa-aldia amaitutakoan, urriaren erdialderako Nuptseren igoerari ekiteko prest egongo direla uste dute. Horretarako, hiru aste izango dituzte, itzulera azaroaren 9rako finkatu baitute.


Agusti Waltari buru dela, bakarka jokatzen den lehiaketarik garrantzitsuena abiatzeko prest dago - GARA\nBerezkoak Buruz Burukoa\nAgusti Waltari buru dela, bakarka jokatzen den lehiaketarik garrantzitsuena abiatzeko prest dago\nWaltari buru dela abiatuko da larunbatean Buruz Buruko Txapelketa. Kubakoak herenegun Superprestigioko finala galdu egin zuen, baina, hala ere, faborito izaten jarraituko du. Lau adarretan banatuko dute txapelketa eta bakoitzak buru bat izango du. Waltari, Kurutxari, Bonebeltxe eta Harizmendi izango dira multzo bakoitzak izango dituen nagusiak.\nAbian jartzen lehena hirugarren multzoa izango da, larunbatean Lohitzünen, Donapaleu ondoan, jokatuko baita lehen partida. Ducassou eta Etxeberri izango dira aurrez aurre. Irabazten duenak Laurent Lanberten aurka jokatuko du urtarrilaren 28an Senperen, eta hor garaile ateratzen denak Kurutxari izango du aurrez aurre Donapaleun. Irabazlea finalerdietara joango da, eta laugarren multzoko onenaren aurka jokatuko du Baionan otsailaren 12an.\nLaugarren multzoa ere larunbatean abiatuko da Lohitzünen, Jeannotsen eta Agirreren arteko partidarekin. Irabazleak Ozafrainen aurka jokatuko du Senperen, eta hor garaipena eskuratzen duenak Harizmendiren aurka jokatuko du Donapaleun otsailaren 5ean. Irabazlea finalerdietan hirugarren multzokoarekin neurtuko da.\nLehen multzoa urtarrilaren 21ean abiatuko da Luhuson, Lazkanoren eta Ximun Lanberten arteko partidarekin. Irabazten duenak Alfaroren aurka jokatuko du urtarrilaren 29an Armendaritzen. Garaipena eskuratzen duenak Waltarirekin neurtu beharko ditu indarrak Arrangoitzen otsailaren 4an. Bigarren multzoa, berriz, Armendaritzen hasiko da urtarrilaren 29ean, Larretxearen eta Ezkurraren arteko neurketarekin. Irabazleak Bonebeltxeren aurka jokatuko du Arrangoitzen otsailaren 4an. Garaipena lortzen duenak, lehen multzoko onenaren aurka jokatuko du finalerdietan Baionan otsailaren 12an.\nFinala, otsailaren 25an jokatuko da Baionan, Moderne trinketean. Lehen bi faseak ikusteko 12 euroan ordaindu beharko da sarrera, final-laurdenak ikusteko 15ean eta finalerdiak 20 euroan. Finalerako sarrerak 10-30 euro artean egongo dira salgai.


Euskal Zinema Dokumentalaren II. Astea, astelehenetik Gasteizen\nLarunbatera arte, sei film eskainiko dituzte Vital Fundazioa Aretoan, eta emanaldien ostean zuzendariekin solasean aritzeko aukera egongo da.\n'Pelota II' dokumentala urriaren 6an, osteguna, emango dute\nVital Fundazioak Euskal Zinema Dokumentalaren Astearen bigarren edizioa antolatu du Gasteizen, urriaren 3tik 8ra. Euskadiko profesionalek zuzendutako gai askotako sei dokumental ikusteko aukera izango da Vital Fundazioa Aretoan, eta emanaldien ostean, film bakoitzeko zuzendariekin egingo diren solasaldietan parte hartzeko aukera izango dute ikusleek. Saioak 20:00etan izango dira, eta sarrera dohainik izango da, eserlekuak bete arte.\nAurten, Vital Fundazioak "Mairuelegorreta; iluntasunetik argitasunera" dokumentalaren ekoizpenean parte hartu du, Mairuelegorretako Euskal Jaiaren 50. urteurrena dela eta. Manuel Iradier Txangolari Elkartearekin sinatu duen lankidetza hitzarmenaren bidez, Vital Fundazioak ekoizpen aurrekontuaren % 30 jarri du. Hain zuzen, dokumental honen proiekzioarekin amaituko da zikloa.\nEuskal Zinema Dokumentalaren II. Astea urriaren 3an hasiko da, Josu Martinez zuzendariaren "Gure Sor Lekuaren Bila" dokumentalarekin. Urriaren 4an, Pablo Irabururen "Walls (Harresiak)" ikusi ahal izango da, eta biharamunean, urriaren 5ean, Pablo Iraburu, Pablo Tosco eta Jorge Martinez Mayoralen "District zero".\nJorgen Leth eta Olatz Gonzalez zuzendarien "Pelota II" izango da ikusgai urriaren 6an, eta Bego Zubiaren "Sagardoa Bidegile" lanaren txanda izango da hilaren 7an. Azkenik, Euskal Zinema Dokumentalaren II. Astea urriaren 8an amaituko da, Mikel Ezkerroren "Mairuelegorreta; iluntasunetik argitasunera" lanaren emanaldiarekin.


Arctocebus aureus - Wikipedia, entziklopedia askea.\nArctocebus aureus edo Urrezko Angwantiboa Afrikan bizi den primate txiki bat da. Arctocebus calabarensisekin batera generoa osatzen dute. Nigeria, Kamerun, Kongoko Errepublika Demokratikoa eta Ekuatore Ginean bizi dira batez ere. 266-465 gramo inguruko pisua dute.\nEspeziea Arctocebus aureus\nIsats oso txikia dute, ohikoak baino motzagoak diren behatz erakusleak, garbiketarako atzapar berezia oinetan eta lerro txuri bat aurpegian. Kolorea dela eta Arctocebus calabarensisetik erraz bereizten da: bizkarra gorri-urrekara dute eta gorriagoa sabelean.\nGauez bizi dira zuhaitzetan, lurretik 5-15 metrotara. Jaten dutenaren %85a intsektuak dira eta bestea fruitak. Bestela Arctocebus calabarensisen antolaketa oso antzekoa dute.\nMultimedia: Arctocebus aureus\nEspezieak: Arctocebus aureus\nAzken aldaketa 27 azaroa 2019(e)an, 13:44(e)tan\nOrriaren azken aldaketa: 27 azaroa 2019, 13:44.


#BilbaoDendakFreeWifi - bilbaoDendak #BilbaoDendakFreeWifi - bilbaoDendak\nBILBAODENDAK, BILBOKO MERKATARITZAREN DIGITALIZAZIOAREN SUSTATZAILE\nBilboko auzo desberdinetako erreferentziazko 50 bat denda bezeroentzako sarbide libre eta doako wifi sare seguruaren instalazio prozesuarekin hasi dira.\nTokiko merkataritza negozio digitalera egokitzeko ekimena da, saltokiaren irudia eta bezeroaren erosketa hobetuz.\n#BilbaoDendakFreeWifi proiektua bezeroak hobeto ezagutzeko adimen artifizialeko tresna da erabaki egokienak har daitezen.\nBilboko merkataritzak teknologia berrietara egokitzeko prozesuan aurrerapausoa eman du #BilbaoDendakFreeWifi proiektuarekin, izan ere, Bilboko merkataritza eta turismoa sustatzeko plataformak, Bilboko Udala, Eusko Jaurlaritza eta Merkataritza Ganbararen babesarekin, bere establezimenduei sarbide libre eta doako wifi sare segurua lokaletan ezarriko die. Ekimena gaur bertan martxan jarri da Bilboko auzo desberdinetako erreferentziazko 50 bat dendetan. Oraingoan proiektua lehenengo fasean ari da, ondoren zerbitzua eskaini nahi duten bestelako saltokiek gehituz joan daitezen.\nEstablezimenduentzako guztiz doakoa den zerbitzu honen abiarazteak sektorearen digitalizazioa sustatzeko eta erosketa ohitura berrietara egokitzeko bertoko merkataritzaren plataformak egin duen lana berresten du.\n#BilbaoDendakFreeWifi Internet sarbide libre, seguru eta doakoa den balio erantsiko zerbitzua da, saltoki zein bezeroentzako onuragarria. Lehenengoek estaldura, nabigazioa eta seguritatea jasotzen dute sarean, eta aldi berean, euren establezimenduetako publiko-profilaren datuak modu anonimoan jasotzen dituzte. Gainera, bezeroen erosketa ohitura, beharrak eta gustuen inguruko datu errealak ezagutzeko aukera izango dute, erabaki egokienak har daitezen.\nLehenengo fase honetan sarea Bilboko erreferentziazko 50 saltokitan jarri da, Zazpi Kaletan, Bilbo Zaharrean, Santutxu eta Uribarrin, besteak beste. Lehenengo fase honetan sarea Bilboko erreferentziazko 50 saltokitan jarri da, Zazpi Kaletan, Bilbo Zaharrean, Santutxu eta Uribarrin, besteak beste.